Više od godinu dana u okviru treće faze projekta Balkans Act Now, finansiranog od strane Evropske komisije, čiji je cilj promocija sistematskog praćenja politika borbe protiv trgovine ljudima uspostavljanjem, između ostalog, i mehanizma nacionalnog izvestioca, ASTRA, zajedno sa BAN3 partnerima, javno promoviše značaj nacionalnog izvestioca i zalaže se za uspostavljanje takvog mehanizma u Albaniji, Bosni i Hercegovini, Crnoj Gori i Srbiji, kao i za jačanje njegovog funkcionisanja u Severnoj Makedoniji, gde je već uspostavljen. U sklopu ovih zalaganja, 10. i 11. septembra organizovana je Onlajn studijska poseta Nacionalnom izvestiocu za problem trgovine ljudima u Holandiji i drugim ključnim akterima na polju borbe protiv trgovine ljudima u toj zemlji. Ova onlajn studijska poseta alternativni je događaj i zapravo zamena realnoj poseti Nacionalnom izvestiocu Holandije, koja je trebalo da se odigra septembra ove godine, ali je zbog svima poznatih okolnosti izazvanih pojavom virusa kovid-19, odložena za sledeću godinu. Cilj događaja bio je da se relevantnim predstavnicima/cama državnih institucija omogući upoznavanje sa funkcijom i ulogom institucije nacionalnog izvestioca, kroz primer Holandije, i lobiranje za njegovo uvođenje i efikasno funkcionisanje kod nas i u ostalim zemljama partnerskih organizacija BAN3 projekta.\nPrvi dan onlajn studijske posete bio je namenjen sagledavanju značaja i funkcionisanja institucije nacionalnog izvestioca u Holandiji, i to putem prezentacije i razgovora sa Hermanom Bolhaarom, nacionalnim izvestiocem za problem trgovine ljudima, naročito ženama i decom u ovoj zemlji. Prezentaciji i razgovoru prisustvovalo je 38 vladinih i nevladinih aktera na polju borbe protiv trgovine ljudima iz regiona BAN3 projekta.\nGdin Bolhaar podsetio je prisutne da Nacionalni izvestilac kao institucija postoji u Holandiji već 20 godina (Holandija je prva zemlja koja ga je uvela), i da nije od samih početaka bila nezavisna. Institucija holandskog Nacionalnog izvestioca za trgovinu ljudima bavi se istraživanjem trgovine ljudima, prikupljanjem podataka i kreiranjem izveštaja o situaciji u oblasti trgovine ljudima u njegovoj zemlji. Ti izveštaji se periodično, zajedno sa preporukama za poboljšanje funkcionisanja, šalju relevantnim zakonodavnim i izvršnim organima kojima služe kao smernice za postupanje i značajna alatka za kreiranje i sprovođenje daljih politika protiv trgovine ljudima.\nU svom izlaganju Bolhaar je više puta istakao da problem trgovine ljudima treba sagledati što šire i da su u procesu unapređenja zaštite žrtava i prevencije trgovine ljudima podjednako važni i međunarodna saradnja i spuštanje na lokalni nivo, odnosno saradnja da odgovornima na lokalu – gradonačelnicima i drugim donosiocima odluka. „Bitno je da budemo na ulici, tamo gde se problem dešava, jer je rano otkrivanje problema vrlo važno“ – istakao je Bolhaar. Trenutni cilj institucije koju vodi i njihovih partnera na nivou Holandije je uspostavljanje holističkog pristupa za žrtve, ali se on mora odnositi i na počinioce. Kako bi potkrepio ovaj stav, izneo je podatke da njihova istraživanja pokazuju da su žrtve trgovine često nekadašnje žrtve porodičnog nasilja, da je među njima dosta mladih, i da je 36% maloletnih generalno doživelo neki oblik seksualnog nasilja, što ih čini ranjivim. Pored toga, 50% počinilaca krivičnog dela su privremeni počinioci i da je među njima procenat mladih starosne dobi do 24 godine takođe vrlo visok. Istovremeno, 77% počinilaca dolazi iz bliskog okruženja žrtve. Dakle, u Holandiji su prošle godine zvanično identifikovane 1.372 žrtve trgovine ljudima, ali nacionalni izvestilac procenjuje da ih je mnogo više – između 5000 i 7500 hiljada; 56% identifikovanih žrtava su holandski dražavljani i državljanke, slučajevi seksulne eksploatacije su u porastu (više od polovine svih slučajeva trgovine ljudima); problem trgovine ljudima pitanje ključnih ljudskih prava žrtava trgovine ljudima, te rešavanje ovog problema zahteva koordinisani pristup institucija i nevladinih organizacija na svim nivoima. „Na kraju ovog koordinisanog pristupa nalazi se prevencija, a da bi ona bila moguća, potrebno je uključiti ogroman broj partnera“ – ponovio je Bolhaar.\nSvi ovi zaključci potkrepljeni su činjenicama sa terena (u Holandiji postoji i regionalni i lokalni monitoring aktivnosti na suzbijanju trgovine ljudima i informacije se redovno dostavljaju Nacionalnom izvestiocu) sažeti u periodične izveštaje sa preporukama distribuiraju se svim važnim institucijama i akterima u Holandiji: ministarstvima unutrašnjih i spoljnih poslova, zdravstva, bezbednosti, obrazovanja, socijalne zaštite itd., nevladinim organizacijama. Osim izveštaja, institucija Nacionalnog izvestioca objavljuje i tematska istraživanja, kako bi sagledala problem trgovine ljudima iz različitih aspekata, kao i informativne publikacije i brošure namenjene mladima i ranjivim grupama.\nNakon izlaganja nacionalnog izvestioca Holandije, gdina Bolhaara, usledila su pitanja učesnika/ca, koja su se ticala funkcionisanja u izmenjenim uslovima usled kovida 19, saradnje sa vladinim i nevladinim sektorom, poštovanja i implementacije preporuka nacionalnog izvestioca od strane institucija… Bolhaar je istakao da je zbog kovida 19 prostitucija u Holandiji ponovo postala nelegalna, što njima predstavlja novi problem. Pored toga, kovid je skrenuo pažnju i na užasan položaj migranata u Holandiji, koji osim što borave u nehigijenskim smeštajima vrlo često su i radno eksploatisani. U odgovorima učesnicima i Bolhaaar i njegova saradnica Selma de Groot istakli su da je saradnja kako sa nevladinim tako i sa vladinim sektorom od ključnog značaja. U prilog značaju prepoznavanja značaja NGO od strane holandske Vlade govori činjenica da nevladina organizacija Comensha koordiniše borbom protiv trgovine ljudima u Holandiji na nacionalnom nivou. „Odgovorna vlast se samoinicijativno povezuje sa organizacijama koje se bave ljudskim pravima, radi njihove efikasnije zaštite“, naveo je Bolhar. Što se tiče primene preporuka nacionalnog izvestioca od strane institucija, gdin Bolhaar je istakao da rok za njihovu primenu ne postoji, ali da su one u većini slučajeva ispoštovane, a da onda kada nisu, a nacionalni izvestilac ih smatra važnim, one nađu i u narednim izveštajima i vremenom bivaju ispunjene.\nRad sa državnim institucijama koje treba da dostavljaju podatke nacionalnom izvestiocu „može biti veliki izazov, brojke se smanjuju, iako znamo da u stvarnosti broj slučajeva raste, ali mi kreiramo stanje da oni imaju interes da se proaktivno ponašaju, i postavljamo pitanje – ako ne vodite računa o ljudskim pravima, kako onda generalno radite svoj posao?“ – zaokružio je svoje izlaganje Herman Bolhaar, Nacionalni izvestilac za problem trgovine ljudima, naročito ženama i decom u Holandiji.\nDrugi dan onlajn studijske posete, bio je posvećen saradnji sa Nacionalnim izvestiocem (i drugim akterima) i značaju prikupljanja podataka za borbu protiv trgovine ljudima. O ovoj temi govorio je predstavnik Nacionalnog koordinacionog centra za borbu protiv trgovine ljudima, NGO Comensha, Brian Varma. Comensha je nevladina organizacija čiji je jedan od glavnih zadataka registracija/identifikacija žrtava i potencijalnih žrtava trgovine ljudima, i prikupljanje podataka o profilima i broju žrtava ovog krivičnog dela. Ovi se podaci koriste za identifikaciju sistemskih prepreka, trendova i pozitivnih faktora u sprovođenju politika protiv trgovine ljudima. Ovi podaci dostavljaju se relevantnim akterima, ali pre svega holandskom Nacionalnom izvestiocu za trgovinu ljudima, koji ih uključuje u svoj redovni izveštaj koji se javno objavljuje svakog 18.oktobra.\nPrvi deo prezentacije gdin Varma je posvetio segmentima rada i funkcionisanja koordinišuće organizacije, kao i trendovima na polju trgovine ljudima u Holandiji. Comensha postoji od 1986. godine, i trenutno više od 90% sredstava za bavljenje problemom trgovine ljudima dobija od Vlade Holandije. Bavi se svim oblicima trgovine ljudima, ali gdin Varma ističe da je kovid izazvao ekonomsku krizu koja je u prvi plan izbacila problem prinudnog rada i radne eksploatacije, naročito u migrantskoj populaciji. Comensha, kao i nacionalni izvestilac, smatra da zvanično registrovan broj žrtava ne odgovara stvarnosti, ali po procenama ove organizacije, on je još veći od onog koji pominje izvestilac i iznosi na godišnjem nivou oko 30.000 žrtava. Pad broja registrovanih/identifikovanih žrtava je naročito primetan kao posledica uticaja kovida 19, jer su na primer mnogi predstavnici policije ili inspektori rada svoj posao obavljali od kuće, a ne na terenu. Inače, Comensha sebe vidi kao sponu svih aktera na polju borbe protiv trgovine ljudima na operativnom, taktičkom i strukturnom nivou. Zato održavaju redovne sastanke sa regionalnim koordinatorima za borbu protiv trgovine ljudima, drugim srodnim nevladinim organizacijama i ostalim ustanovama, neke od njih su medicinskog tipa, a koje žrtvama pružaju pomoć i sklonište, kao i sa sindikatima npr, agencija za zapošljavanje. Na strateškom nivou članica su nacionalne jedinice za borbu protiv trgovine ljudima, kojom rukovodi načelnik tužilaštva. Članica su i ključnih međunarodnih mreža poput La Strada International i EU platforma civilnog društva.\nŠto se tiče registracije, odnosno identifikacije, žrtava i potencijalnih žrtava trgovine ljudima, Brian Varma je skrenuo pažnju da im je taj zadatak prilično otežan uvođenjem GDPR (General Data Protection Regulation) 2018.godine, jer se mnoge žrtve plaše i ne žele da daju svoje podatke, iako Comensha dalje prosleđuje samo opšte informacije o žrtvama. Sve to zahteva dodatne napore i mnoge žrtve čini nevidljivim.\nPored toga, Comensha osim što ima svoje sklonište i bavi se pružanjem različitih vrsta pomoći, koordiniše specijalizovanim i običnim skloništima, call centrima i povezuje žrtve sa lokalnim koordinatorima i ostalim pružaocima pomoći. Finansiranje skloništa i podrške delimično je na Vladi Holandije, i to ono koje se tiče žrtava iz zemalja trećeg sveta, dok žrtve iz Holandije sa regulisanim pravnim statusom su briga opština na čijoj teritoriji se nalaze.\nKao glavne trendove u oblasti borbe protiv trgovine ljudima, gdin Varma je istakao GDPR i njime izazvane poteškoće, nedostatak mesta u skloništima, porast broja žrtava iz Ugande i Nigerije, koje se deklarišu kao pripadnici/e LGBT populacije kako bi dobili boravišne vize, liste čekanja za specijalizovanu podršku poput (psihološke pomoći), nedostatak osoblja u postojećim skloništima. Pojava virusa kovid 19 uticala je na pojavu nekih novih trendova kao što su pojava onlajn prostitucije i povećan broj potencijalnih žrtava radne eksploatacije zbog ekonomske krize.\nKao glavne izazove i prednosti ovakve organizacije rada na polju borbe protiv trgovine ljudima, koje istovremeno imaju i dobre i loše strane, predstavnik Comenshe Brian Varma istakao je: finansijsku odgovornost na više nivoa u smislu podele odgovornosti, komunikaciju između policije i zdravstva, veliki broj organizacija koje se bave problemom trgovine ljudima, ugovorima obavezanu Vladu, saradnju sa NGO bez uplitanja državnih organa; kao i multidisciplinarni i prekogranični pristup, saradnju javnog i privatnog sektora (Please Disturb Project – obuke hotelskog osoblja da prepoznaju i prijave trgovinu ljudima, i Follow the Money Project – pronalaženje bankovnih transakcija koje ukazuju na trgovinu ljudima), društveno odgovorno poslovanje.\nIzlaganje Brajana Varme takođe su pratila brojna pitanja učesnika/ca, koja su se odnosila na saradnju sa nacionalnim izvestiocem, pomenute projekte iz oblasti sardanje javnog i privatnog sektora, specijalizovanim skloništima za žrtve sa mentalnim izazovima, pitanje kompenzacije za žrtve i finansiranja Comenshe od strane Vlade. Ono što je posebno interesantno u našem kontekstu je što Holandija ima primere uspešno realizovanih naknada za žrtve trgovine ljudima, ali u Comenshi smatraju da to ipak nije dovoljno. Kuriozitet predstavlja podatak da Holandija već 2,5 godine sprovodi praksu da žrtve novac za kompenzaciju mogu dobiti čak i pre završetka sudskog procesa.\nDrugi dan Onlajn studijske posete Nacionalnom izvestiocu u Holandiji završen je opštim zaključkom da su oba izlaganja donela pregršt novih informacija i saznanja, što su potvrdile i dinamične sesije pitanja i odgovora nakon njih. Nadamo se da će nam 2021. doneti i sličan susret uživo. Do tada, samo sada uz dodatnu potvrdu da smo na dobrom putu, ASTRA i partneri na projektu BAN3 nastaviće sa zagovaračkim aktivnostima sa ciljem uvođenja ili unapređenja rada institucije Nacionalnog izvestioca u zemljama regiona.


FK Sarajevo uručio otkaz Musemiću | Dnevnik.ba\nUpravni odbor Fudbalskog kluba Sarajevo danas je održao hitnu sjednicu na kojoj je donesena odluka da se Husref Musemić razrješava funkcije šefa stručnog stožera.\n- Usred nezadovoljavajućeg kvaliteta igre koji je evidentan u posljednje vrijeme i u razgovoru sa većinskim vlasnicima upravljačkih prava, došlo se do zaključka da je klub došao do trenutka kada su potrebna nova rješenja u načinu vođenja prvog tima- priopćeno je iz FK Sarajevo, prenosi Fena.\nU narednom periodu rukovodstvo FK Sarajevo će, kako se navodi, obaviti razgovore sa određenim brojem kandidata za poziciju novog šefa stručnog stožera, a konačna odluka biće donesena u konsultacijama sa većinskim vlasnicima upravljačkih prava.\nU narednih nekoliko dana, javnost će, također, biti upoznata sa informacijom ko će privremeno voditi prvi tim u predstojećoj utakmici koja se igra 7. prosinca protiv Zvijezde 09.\n- Fudbalski klub Sarajevo se zahvaljuje treneru Musemiću za sav rad i doprinos koji je u proteklom periodu dao za klub, čime je ostavio snažan pečat u povijesti kluba, te mu želi mnogo uspjeha i sreće u narednim angažmanima i životu - kaže se u priopćenju FK Sarajevo.\nSarajevo nastavlja s pobjedama: Tatar srušio Borac u Banja Luci


Novi zakon nova energiju za pljačku - iKragujevac\nutorak, 27 novembar 2012 15:28\nBeograd -- Lider LDP kaže da će ta stranka pružiti maksimalan otpor zakonu o javnim preduzećima, koji je energija za novu pljačku i nastavak obračuna s neistomišljenicima.\nNa konferenciji za novinare u Domu Narodne skupštine, Čedomir Jovanović je upozorio da su bila lažna obećanja vladajuće koalicije o departizaciji i ocenio da je novi zakon o javnim preduzećima najočigledniji dokaz licemerja i političke kriminalizacije, koja ima uporište u vladajućoj koaliciji, kao i osnov za sistemsku korupciju.\n"Zakonom se daje pravo (Aleksandru) Vučiću, (Ivici) Dačiću i (Mlađanu) Dinkiću da postave svakog direktora u zemlji i svaki direktor će odgovarati toj trojci. Ovaj zakon ne sme ući u skupštinsku raspravu, jer će Srbiju i sve nas opisati kao ljude koji su izvan 21. veka", kazao je Jovanović.\n"Umesto zakona o javnim preduzećima, koji bi bio dokaz iskrenog reformskog opredeljenja, dobijamo zakon srednjovekovnog orijenta, koji feudalizuje Srbiju u partijskim torovima", rekao je Jovanović i naveo da je dug 700 javnih preduzeća četiri i po milijarde evra i da nikada niko nije odgovarao za lošu ekonomsku politiku.\nOn je ocenio da je predloženi zakon o javnim preduzećima poslednja etapa u organizovanom obračunu koji se vodi mesecima kako bi se srušile lokalne samouprave koje nisu bile spremne da služe interesima vladajuće koalicije na republičkom nivou.\n"Nakon donošenja zakona biće nevažan karakter lokalne vlasti, jer će sve u vezi sa novcem biti pod kontrolom republičke vlasti", kazao je Jovanović.\nPredloženi zakon je, upozorio je Jovanović, temelj totalitarnog režima koji se u Srbiji uspostavlja, a LDP će političkim otporom protiv tog zakona razobličiti politiku harange i vikend raciju koja se vodi poslednjih meseci u navodnom obračunu vlasti protiv organizovanog kriminala i korupcije.\n"Borba protiv korupcije se vodi zakonima, a ne poternicama u tabloidima i napadima na one koji nisu spremni da im poljube papuče", kazao je\nOn je ocenio da je predloženi zakon o javnim preduzećima u sukobu sa Zakonom o javnoj svojini koji obavezuje osnivača preduzeća da na konkursu izabere direktora.\n"Rešenjima u zakonu, direktori 50 javnih i državnih preduzeća na republičkom nivou dobiće funkcije odlukom petočlane komisije u kojoj tri člana imenuje Vlada Srbije i unapred je obezbeđena većina koja garantuje partijske, a ne ekonomske interese", upozorio je Jovanović.\nOn je naveo i da neće biti moguća žalba na odluke komisije koja bira direktore. Jovanović je kazao da je vlada predložila da se u preostalih 650 preduzeća čiji je osnivač lokalna samouprava direktori biraju odlukom odbornika lokalnog parlamenta, ali je naveo da će ti direktori odgovarati resornom ministru u Beogradu.\n"Razlog za smenu je čak i izjava koja ne prija ministrovom uhu", rekao je Jovanović i istakao da je obaveza svih političkih stranaka u parlamentu da se suprotstave predloženom zakonu, koji je na dnevnom redu sednice na kojoj se razmatra i predloženi državni budžet.


Prikazivanje članaka po tagu koktel\nsubota, 23 decembar 2017 21:32\nGradonačelnica Sombora Dušanka Golubović priredila sa saradnicima novogodišnji koktel: - Saradnja je put i način kojim garantujemo dalji napredak!\n* Gradonačelnica Sombora, Dušanka Golubović i predsednik Skupštine Grada Sombora, primarijus dr Zoran Parčetić, priredili su u petak, 22. decembra uveče u svečanoj sali somborske Županiije, sa saradnicima, odbornicima i članovima Gradskog veća, Novogodišnji koktel. Brojnim zvanicama, gospođa Golubović se obratila sledećim rečima:\n- Želja nam je bilo da se svi zajedno ovde pri kraju godine okupimo, zajedno zato što smatramo da smo sa svima vama imali uspešnu saradnju i da smo svi zajedno uradili neke stvari koje su bitne i važne za grad Sombor, za našu lokalnu samoupravu, u kojoj svi ovde zajedno i živimo; svakako naša je želja da ta saradnja sledeće godine bude najmanje ovakva ako ne i daleko veća, jer saradnja jeste put i način kojim možemo da garantujemo i gledamo na dalji napredak.\nSve drugo ne verujem da ima toliko uspeha, kao što jeste dobra organizacija, zajednički ciljevi i zajednička realizacija tih ciljeva. Svakako da je ovo prilika da se zahvalim svima vama koji ste danas došli i na taj način pokazali i dobru volju za budućom saradnjom ali svakako da se zahvalim svima vama koji ste svaki, na svoj način, dali doprinos da ovu, 2017. godinu završimo, smatram, sa ipak određenim pomacima i određenim uspesima.\nPočevši od naše saradnje sa verskim zajednicama, gde smatram da smo uradili dobre i pozitivne stvari i preko saradnje naravno sa našim ustanovama koje su uspešno trošile budžetska sredstva, privrednika, koji su zaista, bili i dobri izvođači radova i svakako su se pokazali u ovoj godini i vrlo društevno odgovornim jer su podstakli mnoge uspešne stvari, podržali su i davali mnoge inicijative i mislim da je to nešto što je dalo celokupan doprinos u razvoju naše zajednice.\nNaravno postoji tu još mnogo toga što nisam pomenula, a samim tim što ste ovde, treba da zante da je svako od vas dao jedan veliki i značajan doprinos. U tom smislu svakako ja vam svima želim uspešnu u naravno, narednu 2018. godinu, želim vam da u saradnji sa lokalnom samoupravom ostvarujete i svoje lične ali i opšte ciljeve koje vidite ovde kao perspektivu za razvoj i međusobno, nadam se i očekujem da grad Sombor i lokalna samouprava budemo vaša podrška, partner i saradnja a zajedno isto tako i vi nama.\nU tom smislu, sve najlepše u budućoj godini. Živeli!


Zgrada Opštinskog i Okružnog suda u severnoj Kosovskoj Mitrovici\nIako se navršilo više od dva meseca od otvaranja zgrade Opštinskog i Okružnog suda u severnom delu Kosovske Mitrovice u ovoj instituciji rade samo međunarodne sudije i tužioci bez naznaka da će u rad Suda biti uključeni radnici pravosuđa srpske nacionalnosti. Jedan od predstavnika srpskih radnika pravosuđa sa severa Kosova sudija Nikola Kabašić izjavio je da se nije započelo sa drugom fazom u otvaranju Suda koja je trebalo da označi početak rada sudija i tužilaca srpske nacionalnosti:\n“Druga faza je trebalo da krene 3. decembra i u njoj je trebalo da budu uključeni sudije i tužioci srpske nacionalnosti koji žive na teritoriji severnog Kosova. Danas je 24. decembar i mi još nismo unutra a iz razgovora sa predstavnicima UNMIK-a stekli smo utisak da je UNMIK nepošteno ušao u ove razgovore, da pokušava da ‘kupi vreme’ do dolaska EULEX-a. Mi izražavamo nezadovoljstvo zbog odluke UNMIK-a, koja nam je juče saopštena, a u kojoj stoji da će se predstavnici UNMIK-a apsolutno povući iz ove zgrade 15. januara i da će u ovu zgradu 15. januara ući isključivo sudije i tužioci EULEX-a.”\nKabašić je naglasio da bez dogovora sa radnicima pravosuđa srpske nacionalnosti Sud u Kosovskoj Mitrovici neće moći ubuduće da funkcioniše:\n“Upozorenje je svima, znači međunarodnoj zajednici, bez obzira da li je ona oličena u EULEX-u ili UN-u, da bez dogovora sa srpskom zajednicom ova zgrada neće raditi. Zato smo se i danas okupili ovde da pokažemo da na pola sata zatvaramo ovaj sud, ometamo njegov rad, a da ukoliko posle 15. januara nema dogovora sa nama ovaj sud neće raditi. Ovaj sud neće raditi po zakonima nezavisne države Kosovo, ovaj sud ne može biti u sistemu nezavisne države Kosovo. Ova zgrada pripada stanovništvu koje živi ovde. Ovo naše okupljanje nije usmereno protiv EULEX-a, mi smo samo protiv toga da srpske sudije ne budu uključene u ceo taj proces i da sudije i tužioci EULEX-a uđu pre nas.”\nSud u Kosovskoj Mitrovici ponovo je počeo sa radom 3.oktobra, nakon što je više od sedam i po meseci bio zatvoren, posle proglašenja nezavisnosti Kosova. Sud je bio zatvoren nakon što su se 17. marta ispred zgrade Suda sukobile jedinice međunarodnih snaga i Srba. Tokom incidenata koji su usledili poginuo je jedan ukrajinski policajac, povređena su 64 policajca UNMIK-a, 24 pripadnika Kfora i oko stotinu srpskih demonstranata.\nDanašnji protest radnika završen je mirno a za vreme njihovog okupljanja glavna kapija koja vodi prema sudu i policijskoj stanici policija je zatvorila.\nU zgradu Opštinskog i Okružnog suda u Kosovskoj Mitrovici već prvog dana raspoređivanja pripadnika misije Euleks ušli su međunarodne sudije i tužioci, a ispred zgrade suda nalaze se pripadnici Euleks policije koji su tu zamenili kolege iz UNMIK-a.


Javno-privatno partnerstvo u BiH\nBosna i Hercegovina nema veliko iskustvo u realizaciji projekata JPP-a. Zakonski okvir za JPP postoji, ali obuhvata 12 zakona, dok onaj za koncesije obuhvata čak 14 zakona. Činjenica je da je ovaj ovako složen pravni okvir uslovljen i složenim ustavnim uređenjem BiH. Odsustvo adekvatnog zakonskog uređenja praćeno je nepostojanjem plana razvoja ove oblasti, a BiH nema ekspertskih znanja za projekte JPP-a, odnosno institucije koje bi unaprijedile proces pripreme ovih složenih projekata.\nPravni osnov za donošenje zakona o JPP-u sadržan je u obavezi BiH i organa vlasti na svim nivoima da po pristupanju Sporazumu o stabilizaciji i pridruživanju osiguraju postepeno usklađivanje svojih postojećih zakona, kao i budućeg zakonodavstva sa pravnom tečevinom (acquis) Zajednice. Prema članu 70 Sporazuma, propisano je da ugovorne strane (EU i BiH) priznaju važnost usklađivanja postojećeg zakonodavstva BiH sa zakonodavstvom Zajednice, kao i njegovog efikasnog provođenja. Ova obaveza je i pravni osnov da se izvrši postepeno preuzimanje pravne tečevine EU, pa time i zakonodavnih rješenja iz sektora JPP-a.\nRazlozi donošenja zakona o JPP-u su, u osnovi, posljedica izloženog pravnog osnova. Ova potreba je rezultat preuzetih obaveza BiH u procesu pristupanja EU integracijama. Pored toga, ova obaveza proizlazi iz opšteg pravnog okvira koji nalaže pravno uređenje u skladu s uporednim zakonodavnim rješenjima, posebno u regiji, ali i šire te je nezaobilazno da se ovo pravno i ekonomsko pitanje uredi i zakonodavno.\nPosmatrani pravni instituti pravno su uređeni na svim posmatranim nivoima vlasti u BiH (entitet RS, BD BiH i kantoni) izuzev FBiH. Da bi se postigao napredak u realizaciji projekata JPP-a, sasvim sigurno je potrebno zaokružiti ovaj pravni okvir te kontinuirano ažurirati pojedina zakonodavna rješenja, pri čemu treba koristiti najbolje uporedne prakse.\nU Zakonu o JPP-u RS, javno-privatno partnerstvo je oblik saradnje javnog i privatnog sektora, koje se realizuje udruživanjem resursa, kapitala i stručnih znanja, radi zadovoljavanja javnih potreba. Saradnja se ostvaruje radi osiguravanja finansiranja u cilju izgradnje, sanacije, rekonstrukcije, upravljanja ili održavanja infrastrukture, pružanja usluga i izgradnje objekata, a u svrhu zadovoljavanja javnih potreba (ZJPP RS, član 2). U BD BiH JPP je dugoročan partnerski odnos između javnog i privatnog partnera koji se zasniva s ciljem realizacije projekata JPP-a (ZJPP BD BiH, član 2). U FBiH je JPP, u smislu Nacrta zakona o JPP-u, partnerski odnos između javnog i privatnog partnera koji se uspostavlja putem ugovora za realizaciju projekata JPP-a. Postupak odobravanja prijedloga projekata JPP-a vrše javni organi, vođenje registra ugovora o JPP-u i nadzor nad realizacijom ugovora o JPP-u vrši Komisija za koncesije FBiH za projekte iz nadležnosti FBiH, i komisije za koncesije kantona za projekte iz nadležnosti kantona, grada ili opštine (Nacrt ZJPP FBiH, član 2).\nPored ovog, uvidom u svih 10 kantonalnih zakona kojima se uređuje ova materija, primjetno je da svi posmatrani zakoni poznaju definiciju JPP-a bilo posebnim članom, bilo u okviru davanja osnovnih pojmova (definicija). Ova definicija je dosta ujednačena i govori da je to ugovorni ili institucionalni oblik saradnje javnog i privatnog sektora u različitim oblastima, a sve radi zadovoljavanja javne potrebe.


POZIV SRBIJI DA PREDSJEDAVA KONFERENCIJOM EVROPSKIH DRŽAVA O IMUNIZACIJI | RTV Slobomir\nPOZIV SRBIJI DA PREDSJEDAVA KONFERENCIJOM EVROPSKIH DRŽAVA O IMUNIZACIJI\nMinistar zdravlja Srbije Zlatibor Lončar razgovarao je putem video-linka sa generalnim direktorom Svjetske zdravstvene organizacije za Evropu, doktorom Hansom Klugeom o epidemiološkoj situaciji u Srbiji i Evropi, kao i zajedničkim aktivnostima u narednom periodu.\nSrbija je dobila zvaničan poziv da predsjedava velikom konferencijom evropskih država o imunizaciji.\nLončar je zahvalio Klugeu na dosadašnjoj saradnji i podršci našoj zemlji i istakao da virus korona može biti pobijeđen samo zajedničkim aktivnostima i saradnjom svih država Evrope, jer virus ne poznaje granice i pogađa sve građane starog kontinenta.\nKluge je na početku sastanka najprije još jednom istakao zahvalnost predsjedniku Srbije Aleksandru Vučiću i ministru zdravlja Zlatiboru Lončaru na podršci i sprovođenju prioriteta dogovorenih na sastanku februara ove godine, prenosi RTS.\nDirektor SZO je istakao je da je aktuelna epidemiološka situacija u Srbiji najbolja potvrda efikasnosti primjene epidemioloških mjera, te da je reakcija Srbije na drugi pik prvog talasa bila pravovremena i adekvatna i da preventivne mjere koje su uvedene daju dobre rezultate.\nDoktor Kluge je uputio zvaničan poziv ministru zdravlja Srbije da bude predsjedavajući na Konferenciji posvećenoj imunizaciji kojoj će prisustvovati predstavnici 53 zemlje članice SZO Evropa.


Pavlopoulos: Evropska integracija je imperativ\nTanjug 6. februara 2019. 17:05\nZAGREB – Evropska integracija je imperativ i dužnost, rekao je u sredu grčki predsednik Prokopios Pavlopoulos na predavanju održanom na Zagrebačkom univerzitetu i založio se za snažniju integraciju Europske unije.\n„To je imperativ, da imamo evropsku integraciju, što je dužnost prema očevima osnivačima, stanovnicima EU-a i ostatku čovečanstva“, rekao je grčki predsednik Prokopios Pavlopoulos na predavanju pod nazivom „Nužnost evropske integracije“, prenosi hrvatska agencija HINA.\nPavlopoulos se založio za veću privrednu, monetarnu i sigurnosnu integraciju EU i za zajedničko vođenje evropske spoljne politike, što bi osiguralo status globalne sile za Evropsku uniju.\n„Moramo izgraditi Evropu koja neće imati centrifugalne, već centripetalne sile. Koja će učiniti ljude koji se pridružuju ponosnima, a ne da imamo evroskeptike“, istaknuo je grčki predsednik dodavši da Evropa više nije privlačna i da nema socijalnu državu, odnosno da nedostaje princip solidarnosti, koji se nalazi u ugovorima EU.\nGrčki predsednik rekao je da su za evropsku integraciju i globalnu ulogu ključna dva „stuba“: zajednička spoljna i sigurnosna politika, i ekonomska politika.\n„Fokusirali smo se na ekonomiju pa nas u ključnim trenucima nije bilo za ljude i čovečanstvo“, rekao je Pavlopoulos, i dodao da Evropa u kritičnim trenucima nije imala spoljnu i sigurnosnu politiku, navevši primer Bliskog istoka.\nDruge sile su zainteresovane za Bliski istok zbog geostrateških razloga, a EU, koja bi bila prisutna zbog humanitarnih razloga, nije imala svoju politiku, istaknuo je Pavlopoulos, prema kojemu je „puno toga moglo biti izbegnuto“ da je EU imala aktivnu politiku na tom području.\n„Europa mora biti globalna sila“, istaknuo je grčki predsednik, dodavši da nema druge sile koja može delovati na principu demokratije i zaštite ljudskih prava.\nPavlopuolos je izjavio da snažna Evropska unija ne postoji bez snažne evrozone i založio se za osnivanje Europskog monetarnog fonda, istakavši da Međunarodni monetarni fond (MMF) pri sprovođenju svojih mera traži devaluaciju valute, što je nemoguće kod evrozone.\nPredlog stvaranja Evropskog monetarnog fonda iz postojećeg Evropskog stabilizacijskog mehanizma (ESM), koji bi bio pod kontrolom Evropskog parlamenta, iznela je i Evropska komisija, s čime se složila šefica Međunarodnog monetarnog fonda (MMF) Kristin Lagard.


Obraćanje predsednika Srbije Aleksandra Vučića u Skupštini Srbije (Foto: RSE/Gordana Ćosić)\nPredsednik Srbije Aleksandar Vučić izjavio je u utorak da su predstavnici Prištine na poslednjem sastanku u Briselu pred zvaničnicima EU Žozepom Boreljom i Miroslavom Lajčakom u više navrata nedvosmisleno ponovili da ih ne interesuje šta je neka prethodna kosovska vlast potpisala i prihvatila, uključujući i Briselski i Vašingtonski sporazum.\nU tom trenutku shvatite da više ne razgovarate ni o čemu, rekao je Vučić na sedici Skupštine Srbije na kojoj podnosi izveštaj o toku pregovora sa Kosovom, i poručio da je pozicija Srbije da je dijalog jedini mogući način rešavanja problema.\nVučić je ocenio da je suština svega da su političari u Prištini toliko daleko od realnosti, kao i neki u Beogradu, koji se, kad govore o Kosovu, kafanski busaju u prsa svakog dana, "a kad bi im rekli da žive sedam dana u Kačaniku, niko ne bi prihvatio", preneo je FoNet.\nVelike sile neće menjati stav\nVučić je ocenio da Srbiji ne odgovara zamrznuti konflikt jer zapadne sile neće promeniti svoj stav u odnosu na taj problem.\n"Ima onih koji tvrde da, kako vreme prolazi, mi smo sve jači a oni sve slabiji. Ekonomski da, ali politički je pitanje. Jer zapadne sile svoj stav o Kosovu i Metohiji neće promeniti. Šta god da se dogodi, oni će se zalagati za nezavisno Kosovo i secesiju od Srbije po svaku cenu", rekao je Vučić poslanicima, prenosi Beta.\nZamrznuti konflikt ne odgovara ni Srbima koji i dalje žive u enklavama na Kosovu, jer je njihov način života neuporedivo teži od onoga koji vode ljudi u centralnoj Srbiji, ocenio je on.\n"I oni žele da pregovori postoje, da bismo mogli da bilo kada u budućnosti dodjemo do kompromisnog rešenja. Jer ako ne dodjemo, neko će taj konflikt da odmrzne. A ako se to desi, nije samo pitanje ko ima više oružja i ko je snažniji, već ko ima pravo da nečiju decu vraća u mrtvačkim sanducima", rekao je on.\nVučić je rekao da zadatak nije lak i da "nije vreme za prevelika očekivanja koja nisu u skladu sa realnošću", te da greše oni koji misle da će kupovinom vremena rešiti taj problem.\nZastoj u dijalogu posledica očuvanja političkog rejtinga pregovarača?


Antonov pozvan na konsultacije o odnosima sa Vašingtonom - BIGportal.ba\nAntonov pozvan na konsultacije o odnosima sa Vašingtonom\n18 Marta, 2021 18 Marta, 2021 0229\nAmbasador Rusije u SAD Anatolij Antonov pozvan je na konsultacije o budućim koracima u vezi sa odnosima Moskve i Vašingtona, saopštila je portparol ruskog Ministarstva spoljnih poslova Marija Zaharova.\nOna je rekla da je Antonov pozvan na razgovor kako bi se razmotrilo šta učiniti i kakve poteze povući u vezi sa odnosima sa SAD.\nZaharova je naglasila da Rusija želi da spriječi nepovratno pogoršanje odnosa i okrivila Vašington za zastoj između dvije zemlje.\nZa nas je glavno da pronađemo načine da poboljšamo odnose Rusije i SAD – istakla je Zaharova.\nZaharova je podsjetila da će se uskoro navršiti 100 dana otkako je administracija predsjednika SAD Džozefa Bajdena počela sa radom i da je vrijeme da se ocijene njeni dosadašnji postupci, javio je TASS.\nBajden je ranije danas u intervjuu za Ej-Bi-Si upozorio da će ruske vlasti “morati da plate cijenu” za navodno miješanje u prošlogodišnje predsjedničke izbore u SAD.\nKancelarija šefa američke obavještajne službe objavila je juče izvještaj u kojem se navodi da je predsjednik Rusije Vladimir Putin nadgledao napore da se “ocrni” predsjednik SAD.\nBajden je danas nazvao Putina “ubicom”, uz napomenu da će ruski lider “platiti cijenu”.\nPortparol Kremlja Dmitrij Peskov rekao je danas novinarima da Moskva smatra optužbe neosnovanim i da Amerika koristi takve navode kao izgovor za uvođenje dodatnih sankcija Rusiji\nRute na putu da osvoji četvrti mandat


Građevinski poslovi – šansa za bolji život - MD Explorer - iz naučnog ugla\nSve više ljudi u Srbiji želi da se prekvalifikuje. Jedni bi da se bave informacionim tehnologijama, a drugi bi da odu u inostranstvo trbuhom za kruhom. Mnoga zanimanja su u zemljama regiona, pa i Evrope sve traženija. Traže se ne samo stručnjaci, inženjeri, programeri, doktori i medicinski radnici, već i vozači, zanatlije, majstori, ali i građevinski radnici.\nMnogi do posla dolaze nakon prekvalifikacije i sve je već broj onih koji se odlučuju da pohađaju kurseve, seminare, predavanja kako bi stekli diplome i sertifikate koji će doprineti boljem zaposlenju, većoj plati i boljem životu. Obuka za rad na građevinskim mašinama u Srbiji je postala sve traženija.\nKandidati žele da nauče kako se upravlja pojedinim građevinskim mašinama, pa se jedni odlučuju da nauče veštine potrebne za vožnju kamiona, drugi žele da upravljaju platformama za rad na visini, a pojedine zanima kako se voze viljuškari, bageri i slične građevinske mašine. Mnoge firme sve više praktikuju iznajmljivanje viljuškara i ostalih građevisnkih mašina, pa samim tim poslodavci traže radnike koji znaju da rukuju sa više ovakvih mašina.\nS obzirom na to da u Beograd dolazi sve veći broj stranih investitora, ne čudi što se glavni grad Srbije smatra i jednim od najvećih gradilišta na prostoru zapadnog Balkana. Investitori su doprineli da se pokrenu mnoge građevinske firme, a sve je više onih firmi koje ne mogu da nađu dovoljan broj radnika za gradilište.\nPotražnja za građevinskim radnicima sve je veća, ali nije samo ova radna snaga postala sve traženija. Traže se i ljudi koji će da voze kamione, potrebno je i radnika za rad na bagerima i drugim platformama, a i viljuškari zvrlje bez vozača. U nedostatku radnika, plate i cena radnog sata raste, stoga mnoge firme nude plate po dogovoru samo da nađu radnu snagu.\nPrekvalifikacijom do dobre zarade\nPrepoznali su mnogi šansu za zaradu u građevinskim poslovima, pa se zato sve radije odlučuju na prekvalifikacije. Pojedini žele da steknu sertifikat za rad na bageru, a ima i onih koje zanima kako viljuškari rade i kako se njima upravlja. Obuka traje u zavisnosti od broja godina, pa ako je u pitanju momak koji ima 18 godina, za upravljanje viljuškarom trebalo bi da ide na obuku od 6 do 9 meseci, ali ni to ne mora da bude pravilo. Pojedini punoletni polaznici sami mogu da biraju koliko će im obuka trajati.\nKada su viljuškari i njihovo upravljanje u pitanju, svaki polaznik mora najpre da se upoza sa tim kako se upravlja ovom mašinom i kako viljuškari funkcionišu. Naravno, posebna pažnja se posvećuje bezbednosti na radu, kontroli vozila, ali i procedurama rada , kao i prijemu robe i njenom otpremanju iz magacina.\nPlan i program prilikom prekvalifikacije postoji za svako zanimanje. Kada se plan i program realizuje, onda sledi polaganje stručnih ispita, a zatim dolazi provera u praksi. Da biste stigli do praktičnog dela, neophodno je prvo položiti teorijski deo. A onda sledi dobijanje sertifikata. Iako mnogi smatraju da sertifikat ništa ne znači, ako se u praksu veštine ne dokažu, kada je prekvalifikaciju u pitanju, sertifikat je značajan. On vam garantuje da ćete moći da konkurišete za određeni posao na teritoriji ne samo naše zemlje, već i regiona, ali i za radna mesta na teritoriji Evrope. Mislite o tome, jer su zanimanja kao što je vozač bagera, viljuškara, kamiona postala najtraženija ne samo u Srbiji, nego i u mnogim evropskim državama.


FEBE Firefox ekstenzija FEBE Firefox ekstenzija – Personal magazin\nFEBE Firefox ekstenzija\nMožemo reći da, od kada su se pojavile ekstenzije i mogućnost proširenja funkcionalnosti Firefoxa, čekali smo na jednu ovakvu ekstenziju. FEBE(Firefox Extension Backup Manager) ekstenzija pravi backupsvih vaših instaliranih ekstenzija,…\nMožemo reći da, od kada su se pojavile ekstenzije i mogućnost proširenja funkcionalnosti Firefoxa, čekali smo na jednu ovakvu ekstenziju. FEBE(Firefox Extension Backup Manager) ekstenzija pravi backupsvih vaših instaliranih ekstenzija, te dodaje korisnički profil, instalirane teme, bookmarke, sve lozinke za pristup sajtovima, pa čak i cookije (ako želite).\nNakon backup-a spremljeni paket može da vam posluži za restauraciju Firefoxau slučaju nekog problema, ili vam što je češća potreba može poslužiti za transfer na drugi računar. Ova preko potrebna ekstenzija nalazi se na sledećoj adresi:\nFEBE Firefox ekstenzija was last modified: May 24th, 2007 by Redakcija\nKoncept nad konceptima\nIlija Studen May 24, 2007 at 22:05\nMeni nije radio baš najsrećnije kada sam premeštao Firefox profil sa Windowsa na Mac. Na kraju sam jednostavno prekopirao sve uz nadu da će proraditi (i proradilo je nekim čudom).


Novi pravilniik o vodi za piće dozvoljava veću koncentraciju zagađujućih materija | (Vesti - 16.05.2019) Novi Sad\n16.05.2019 u 19:19h\nIzvor: Večernje novosti / Fotografija: Ilustracija/Pexels.com, Pixabay.com\nNovi pravilniik o vodi za piće dozvoljava veću koncentraciju zagađujućih materija\nPrema izmenjenom Pravilniku o higijenskoj ispravnosti vode za piće, koje su stupile na snagu 18. aprila, maksimalna dopuštena koncentracija amonijaka je pet puta veća nego ranije – 0,5 umesto dosadašnjih 0,1.\nDozvoljeno prisustvo bora povećano je tri puta, sa 0,3 na 1. Tolerancija na hloride i natrijum podignuta je za oko 25 odsto: za hloride sa 200 na 250, a za natrijum sa 150 na 200, pišu "Večernje novosti".\nDa li ćemo zbog drastičnog povećanja dozvoljenih koncentracija neorganskih materija u vodi za piće dobiti higijenski lošiju česmovaču, kao što tvrde kritičari novih propisa, od kojih neki čak šire paniku da će takva voda da nas "truje" Ili su izmene o kvalitetu vode samo administrativne, bez negativnih posledica po zdravlje, donete, kako navode u Ministarstvu zdravlja, u skladu sa preporukama Svetske zdravstvene organizacije (SZO) i Evropske Unije?\nZvanično obrazloženje za izmenu pravila jeste da je naš propis, donet 1998. godine, iako je i tad u nekim delovima po oceni zvaničnika "bio prestrog", u međuvremenu zastareo.\nPrethodni Pravilnik o higijenskoj ispravnosti vode za piće odgovarao je tadašnjim zahtevima, potrebama i saznanjima u oblasti kvaliteta pijaće vode. U međuvremenu je SZO bitno promenila definiciju plana za bezbednu vodu za piće, a u skladu sa tim su i mnoge zemlje izmenile pravne regulative. U procesu pristupanja EU i usklađivanju propisa u oblasti vode za piće, Radna grupa Ministarstva zdravlja je uskladila norme za parametre laboratorijskog ispitivanja. Oni su danas identični onima koji su propisani u Evropi – kažu u Ministarstvu zdravlja.\n- Izmenama Pravilnika o higijenskoj ispravnosti vode za piće dobijamo pad u odnosu na važeći. Iza toga stoji princip isplativosti prerade vode, koji pravi kompromis između zdravstvene bezbednosti i cene prečišćavanja. Taj princip je dominantan u Severnoj Americi i EU, čije države imaju najveći uticaj na Preporuke za kvalitet vode SZO – kaže Slobodan Grašić, šef mikrobiološke laboratorije u Fabrici vode Majdevo, a prenose "Novosti".\nPovezane teme česmovača EU ministarstvo zdravlja svetska zdravstvena organizacija voda za piće\nNe pijem česmovaču već godinama. Oni stalno povećavaju hemiju koju stavljaju u vodu za piće.Aparat za prečišćavanje vode je jedino rešenje.Ja sam prezadovoljna Columbia aparatom i ne razmižljam čime nas sve truju kroz vodu.\npre 22 dana i 17 sati\nDovoljni su fluor,hlor,malo teških metala o kojima niko ne govori nikad...uvek se prica o bakterijskoj ispravnosti vode a sto su cevi pune azbesta to nikom nista.. upravo to je razlog sto koristim i ja Stella prečišćivač sa magnetizerom unazad 7 godina. Neću da trujem ni porodicu ni sebe!


Insajder: Ministarstvo podnelo prijavu protiv Grčića, za štetu u EPS-u krive radnike - KRIK\nObjavio/la KRIK.rs 19/01/2022\nhavarije u EPS-u\nZorana MIhajlović i MIlorad Grčić (foto: eps.rs)\nZbog havarija koje su se krajem prošle godine dogodile u Elektroprivredi Srbije (EPS) Ministarstvo energetike podnelo je dve krivične prijave protiv radnika ovog preduzeća, kao i prijavu protiv bivšeg vršioca dužnosti direktora Milorada Grčića zbog obmanjivanja javnosti i državnog vrha, navodi „Insajder“.\n„Insajder“ navodi da su dve krivične prijave podnete za dva događaja iz decembra prošle godine – za ubacivanje gline umesto uglja u bunkere Termoelektrane „Nikola Tesla“ (TENT) što je dovelo do kolapsa u sistemu proizvodnje, kao i zbog požara u pogonu za sušenje uglja u Kolubari.\nKrivične prijave podnete su nadležnim tužilaštvima u Obrenovcu i Lazarevcu, a radnicima se na teret stavlja izazivanje opšte opasnosti i nanošenje materijalne štete.\nOve prijave podnete su posle postupka unutrašnje kontrole koju je sproveo EPS, a u izveštaj o kontroli „Insajder“ je imao uvid. U kontroli je utvrđeno da zaposleni u Kolubari nisu razdvajali jalovinu od uglja i da je takva smesa bez upozorenja dopremljena do TENTA-a gde je ponovo zakazala kontola.\nIz izveštaja se zaključuje i da sve ukazuje na sabotažu i da je reč o„ planiranoj akciji zaposlenih u EPS-u u cilju rušenja kredibiliteta sadašnjeg rukovodstva kroz slabljenje preduzeća“.\nDržavna sekretarka u Ministarstvu energetike Jovanka Atanacković navela je za „Insajder“ da veruje da će nadležni istražiti ove slučajeve, ali da ne može da prihvati da je stvar unutrašnje kontrole „da se optuže zaposleni da bi se rukovodstvo aboliralo“.\n„Zaposleni su radili svoj posao, rudari su bili ti koji su lopatama vadili blato iz kopova, zaposleni su bili ti koji su spasili sistem, a rukovodstvo je to koje je loše radilo i pisalo lažne izveštaje ministarstvu“.\nOna ističe da zbog toga ne može biti reči o odgovornosti ministarstva.\n„Ministarstvo ima pravo da postavi pitanje da li je sve u redu, a rukovodstvo nema prava da ne odgovori, da se ne pojavljuje na sastancima i da obmanjuje javnost zbog čega energetski sistem trpi“.\nZbog toga je, kako navodi Atanacković, podneta krivična prijava protiv vršioca dužnosti direktora EPS-a Milorada Grčića zbog obmanjivanja javnosti, državnog vrha i predsednika države.\nProtiv njega je, kako je rekla, pre godinu dana, kada je Zorana Mihajlović preuzela ministarstvo, podneta i krivična prijava jer je bio u statusu vršioca dužnosti iako mu je bio istekao mandat.\n„Ministarstvo je uradilo sve ono što je trebalo – podneli smo krivične prijave za v.d. stanje, obavestili sve koje je trebalo, ministarstvo ne imenuje niti smenjuje direktora već to radi vlada“, istakla je ona.\nPoslednjih šest meseci tinjao je sukob između rukovodstva EPS-a i nadležnog ministarstva koje predvodi Zorana Mihajlović u vezi sa tim u kom pravcu treba da ide razvoj ovog državnog preduzeća. Mihajlović se usprotivila izgradnji „Kolubare B“ i zalagala za dalje ulaganja u obnovljive izvore energije.\nU poslednjih mesec dana dogodilo se šest havarija u sistemu EPS-a. Mihajlović je optuživala Grčiča i rukovodstvo EPS-a navodeći da u poslednjih 30 godina nije izgrađen nijedan novi elektroenergetski objekat.\nGlasovi unutar vladajuće stranke, međutim, branili su Grčića, a optuživali ministarku tražeći njenu ostavku.\nOstavku je ipak podneo Grčić koji je u svom obraćanju optužio ministarku da po nalogu zapadnih ambasada uništava ministarstvo i celokupni elektroenergetski potencijal koji je srce države.


Stefanović: Sve institucije Republike Srbije spremne da reaguju i zaštite granice i bezbednost naših građana – Info Centar Juga\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je da se, suprotno lažnim informacijama, na teritoriji naše zemlјe u ovom trenutku nalazi oko 6.000 migranata i poručio da su sve institucije Republike Srbije spremne da reaguju i zaštite granice i bezbednost naših građana ukoliko dođe do značajnijeg migratornog talasa…\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je da se, suprotno lažnim informacijama, na teritoriji naše zemlјe u ovom trenutku nalazi oko 6.000 migranata i poručio da su sve institucije Republike Srbije spremne da reaguju i zaštite granice i bezbednost naših građana ukoliko dođe do značajnijeg migratornog talasa.\n„Srbija neće biti parking za migrante niti će u Srbiji neko tobož vraćati iz EU i naselјavati na stotine hilјada migranata. To se pokazalo kao apsolutna laž u prethodne tri godine koliko slušamo te priče, kao što je to i danas apsolutna laž. Svi oni koji već godinama uporno plasiraju ove potpune izmišlјotine grubo obmanjuju građane Srbije u pokušaju da steknu neke sitne političke poene“, rekao je Stefanović.\nOn je podsetio da je Aleksandar Vučić, i dok je bio premijer i sada kao predsednik Republike Srbije, uvek isticao da se istovremeno moraju preduzeti sve moguće mere u cilјu zaštite naših granica i građana Srbije, ali i da kao zemlјa moramo imati human pristup prema lјudima, koji su se privremeno našli na našoj teritoriji, bilo bežeći od ratnih stihija ili nemaštine.\n„To naravno ne znači da Srbija ne vodi računa o poštovanju svojih zakona i sopstvenim interesima. Najpre, u poslednjih pet godina smo značajno unapredili kapacitete naše granične policije, što u lјudstvu, što kroz nabavku dronova, termovizijskih kamera i druge opreme i sposobni smo da u potpunosti zaštitimo naše državne granice. Štaviše, uputili smo i jedan broj policajaca na granicu Severne Makedonije i Grčke kako bismo pomogli u odvraćanju migranata da nezakonito prelaze ovu granicu i potom nastave, između ostalog, i dalјe prema Srbiji. Preduzimamo sve neophodne mere u saradnji sa svim međunarodnim partnerima i sa istoka, zapada, severa, juga kako bismo sprečili ilegalne ulaske u našu zemlјu“, rekao je Stefanović.\nMinistar je podsetio i da migranti u Srbiju najvećim delom ulaze neposredno iz Severne Makedonije, gde stižu iz Grčke, i iz Bugarske, ali i da se vraćaju u zemlјe iz kojih su došli.\n„Svi međunarodni mehanizmi, Sporazum o readmisiji, Dablinski sporazum i ostali vrlo su jasni i Republika Srbija je u tom pogledu zaštićena. Građani Srbije su potpuno svesni da se na našoj teritoriji nalazi manji broj migranata, koje takođe kroz proces readmisije u saradnji sa IOM i EU i drugim institucijama širom sveta pokušavamo da dobrovolјno vratimo u njihove zemlјe porekla ili u one iz kojih su ušli na teritoriju naše zemlјe“, objasnio je ministar.\nOn je istakao i da je u prethodnim godinama među onima koji su se našli na našoj teritoriji izuzetno mali broj migranata dobio azil, dok je većina nastavila dalјe ka Zapadnoj Evropi i da je to potpuno očigledno i na osnovu trenutnog broja migranata koji su u Srbiji.\n„Granična policija, vojska, druge službe bezbednosti i sve institucije Republike Srbije apsolutno su spremne da reaguju ukoliko dođe do značajnijeg migratornog talasa i zaštite interese naše zemlјe. A svi oni koji lažima pokušavaju da kritikuju politiku predsednika Vučića i Vlade Republike Srbije, koja je doprinela i međunarodnom ugledu i snaženju ekonomije naše zemlјe, upravo jasno pokazuju da ih ne interesuju interesi Srbije“, ocenio je ministar.\nLeskovački SPS u sredu organizuje Dan otvorenih vrata za sva pitanja građana\nPredsedništvo SNS danas utvrdilo izbornu listu\nDo 12 sati u Bojniku glasalo 26 posto birača


U još sedam kruševačkih sela organizovano odvoženje smeća – KRUŠEVAC.LINK\nOvde si trenutno: Home / DRUŠTVO / U još sedam kruševačkih sela organizovano odvoženje smeća\nJavno komunalno preduzeće “Kruševac” otpočelo je sa organizovanim odvoženjem smeća u sedam kruševačkih sela. Ovom uslugom do sada jeobuhvaćeno oko 70 odsto naseljenih mesta na teitoriji Grada Kruševca, a plan je da do 2020. godine uslugom budu pokrivena sva naseljena mesta.\nSa organizovanim odvoženjem smeća krenulo se u selima Veliki Šiljegovac, Jošje, Đunis, Ribare, Belasica, Grevci i Mala reka, Gornji Stepoš, Šavrane i Naupare. U narednom periodu, sa dolaskom lepšeg vremena, organizovanim prikupljanjem i odvoženjem smeća biće obuhvaćena i sva ostala naseljena mesta na potezu do Ribarske Banje.\nOrganizovano odvoženje smeća u ovim seoskim mesnim zajednicama, vršiće se jednom nedeljno, tačnije subotom, dok će se u selima Gornji Stepoš, Šavrane i Naupare smeće sakupljati petkom. Cena ove usluge je 75 dinara po stanovniku što je, ako se ima u vidu udaljenost ovih destinacija od Grada i deponije u Srnju, smatraju u JKP, simbolična cena.\nDa podsetimo, u Kruševcu se godišnje produkuje oko 46.000 tona komunalnog otpada koji se deponuje na gradsku deponiju u Srnju. Dnevno se sakupi oko 1,35 kilograma otpada po glavi stanovnika, odnosno, preko 500 kilograma godišnje, po stanovniku.\nU seoskim sredinama gde se prosečno generiše 0,7 kilograma otpada po stanovniku, ima dosta divljih deponija, a neretko se kućni otpad i uginula stoka, osim na divlje deponije, bacaju i u obližnje reke. Samo tokom jedne akcije koja je sprovedena prošle godine na Ribarskoj reci, radnici JKP prikupili su preko 550 kubika kućnog smeća.\nTag JKP Kruševac odvoženje smeća Ribarska reka


"Vlast sve brutalnije napada SBB, Vesić iz šahta plasira neistine"\n„Vlast sve brutalnije napada SBB, Vesić iz šahta plasira neistine“\nBeogradsi glas (Beta) – Junajted grupa (United Group) je saopštila da vlast u Srbiji sprovodi kontinuiranu negativnu kampanju protiv kompanije SBB koja je u sastavu te grupe.\n„I pored činjenice da su vlasnici SBB renomirane medjunarodne investicione kompanije BC Partners i KKR koje su medju najvećim investitorima u Srbiji, vlast ne bira sredstva u korišćenju svih državnih inistitucija, od najviših do lokalnih, protiv naše kompanije“, piše u saopštenju.\nNavedeno je poslednji primer organizovanih napada na kompaniju SBB postupak zamenika gradonačelnika Gorana Vesića koji je „kao osvetu za izveštavanje televizije N1 na koje se javno žalio, izneo niz neistinitih i skandaloznih optužbi o radu kompanije“.\n„Obilazeći beogradske šahtove Vesić je optužio je SBB da je ‘nelegalno’ razvlačila kablove, da ‘besplatno’ koristi gradsku infrastrukturu i da ‘krade’ struju“, navodi se u saopštenju.\nJunajted grupa je istakla da bi „bilo dobro da sledeći put pre izvodjenja sličnih performansa, ovaj gradski činovnik istraži dokumentaciju o regularnim ugovorima SBB-a i javnog komunalnog preduzeća Beogradske elektrane, jer je obmanjivanje javnosti krivično delo“.\n„Bilo bi takođe poželjno i da u arhivi dokumentaciju pročita i direktor Beogradskih elektrana Rade Basta, jer smo ovom preduzeću skoro deceniju i po omogućavali da koristi naše resurse za kontrolu sistema grejanja“ piše u saopštenju.\nJunajted grupa je ukazala da su svi poslovi koje je kompanija SBB radila s preduzećem Beogradske elektrane regulisani pravosnažnim ugovorima.\n„Ugovor sa ovim javnim preduzećem je prvo potpisala firma KDS Telefonija, koju smo 2003. godine kupili i nasledili sva prava i obaveze iz ugovora s beogradskim elektranama. Sličan ugovor o postavljanju infrastrukture potpisale su i firme Telefon kabl i PTT KDS, znači ukupno tri pravna lica, što dodatno potvrdjuje da je u interesu preduzeća Beogradske elektrane bilo partnerstvo“, navela je Junajted grupa.\nKako je objašnjeno, da se nisu opredelili za partnersku saradnju s tom kompanijom, alternativa da Beogradske elektrane obezbede moderan sistem monitoringa grejanja bila je izgradnja vlastite optičke infrastrukture, što bi zahtevalo njihova višemilionska ulaganja.\n„Realizacijom zajedničkog dogovora, više od 120 kilometara optičkih vlakana upravo je naša kompanija ustupila na korišćenje Beogradskim elektranama, kao i 200 kilometara koaksijalnih kablova sa kompletnom opremom za povezivanje podstanica, a takodje smo na svakoj od lokacija obezbedili besplatan internet i redovno održavanje svih ustupljenih resursa“, navedeno je u saopštenju Junajted grupe.\nDodaje se da, zahvaljujući upravo toj kompaniji, Beogradske elektrane 13 godina nadgledaju toplovodni sistem i daljinski očitavaju stanje na mreži i to ne samo preko 60 kilometara optičkih kablova kroz toplovod, već i kroz druge delove, što optičke, što koaksijalne mreže SBB-a, dužine više od 250 kilometara.\n„Situacija s kojom se kompanija SBB suočava u Srbiji, u kojoj vlast na sve načine pokušava da nam nanese poslovnu štetu, biće predmet mnogobrojnih odštetnih zahteva. O pritiscima vlasti na našu kompaniju kroz zloupotrebu svih državnih institucija i uz negativnu medijsku propagandu obavestićemo i domaću i svetsku javnost, a zatražiti i medjunarodnu arbitražu“, najavljeno je u saopštenju.\nIstaknuto je da je jedinstven primer u Evropi da na kakav tretman nailazi jedan od najvećih investitora u Srbiji, „samo zato što poseduje televizije kojima omogućava slobodnu uredjivačku politiku, jer i u ovom slučaju poštujemo Ustav Republike Srbije i Zakon o slobodi medija“.\nOznakeGoran Vesić Junajted grup Naslovna-centar Naslovna-traka SBB United group\nPoskupljuje Infostan: Nova stavka „pogonska spremnost sistema“?!?\nRadojičić: Linija 28 će biti vraćena ukoliko bude bilo potrebe?!?\nMUP ušao u opštinu Stari grad u potrazi za dokazima za optužbama protiv Bastaća\nVesić je lupež, mesto mu je u šahtu.\njul 10, 2019 4:18 pm\nHiljade taksista za porez duguje skoro tri milijarde dinara\nKad potopi Mali pijac


Početak radova na putu Bar - Boljare 2009. godine\n“Ugovor predviđa da postoji više mogućnosti da se obezbijede radnici - ne samo iz Kine, već iz Crne Gore, regiona ili drugih djelova svijeta - pa dok se sve te mogućnosti ne iscrpe, ne možemo govoriti o tome da bi nedostatak radnika mogao uticati na sam projekat”, kaže za Radio Slobodna Evropa (RSE) načelnik Direkcije za održavanje i bezbjednost puteva Miroslav Mašić.\nOčekivani povratak oko 400 radnika\nDio kineskih radnika angažovanih na izgradnji autoputa u Crnoj Gori svake godine odlazi pred kinesku Novu godinu kući za praznike, pa je tako bilo i ovog januara.\nNo, kako se ovog puta taj odlazak desio pred izbijanje krize sa korona virusom u Kini, njihov povratak je nakon pojave korona virusa odložen, potvrđeno je za RSE iz CRBC (China Road and Bridge Corporation), kineske firme koja je glavni izvođač radova na autoputu.\n“Sada očekujemo da se oko 400 njih vrati i da preduzmemo sve moguće mjere kako bi prevazišli ovaj problem. U stalnom smo kontaktu sa Institutom za javno zdravlje (IJZ) i Ministarstvom saobraćaja i pomorstva, tako da će se tu donositi adekvatne odluke”, kaže za RSE glavni inženjer projekta izgradnje autoputa kompanije CRBC Vlatko Ćipranić.\nIz Instituta za javno zdravlje nismo dobili odgovor na pitanje kakve su njihove preporuke kada je riječ o dolasku radne snage iz Kine. Krajem januara je na zajedničkoj konferenciji za medije IJZ i Ministarstva zdravlja saopšteno da se kineski radnici koji su angažovani na izgradnji autoputa neće do daljeg vratiti u Crnu Goru, dok se ne vidi kako će se razviti situacija sa korona virusom.\nPitanje cijene radova\nTražeći odgovor i na pitanje da li će problem sa kineskom radnom snagom poskupiti radove na izgradnji autoputa i ko bi za to trebao snositi troškove - država Crna Gora ili izvođač radova - u Ministarstvu saobraćaja i pomorstva objašnjavaju da je ugovor sa CRBC rađen po “Žutoj knjizi”. To znači da se o novim okolnostima i uticaju na pravne obaveze ugovornih strana u projektu odlučuje u ugovornoj proceduri, kaže za RSE načelnik Direkcije za održavanje i bezbjednost puteva Miroslav Mašić.\n“Riječ je o međunarodnom tipu ugovora koji za ovakve i slične situacije predviđa da svaku situaciju ponaosob analizira i nadzorni organ, koji je u ovom slučaju francusko-talijanski konzorcijum Inžero geodata. Kad se okonča ta ugovorna procedura, znaće se hoće li biti troškovnih uticaja na projekat i ko bi ih, eventualno, trebao snositi”, pojašnjava Mašić.\nPotpisan ugovor o gradnji autoputa Bar-Boljare\nZavršen most na autoputu Bar-Boljare


KLADOVO: Identifikovana osoba koja je uništila travnjak na stadionu Fudbalskog kluba „Đerdap“ - Istočne VESTI\nKLADOVO: Identifikovana osoba koja je uništila travnjak na stadionu Fudbalskog kluba „Đerdap“\nPripadnici Ministarstva unutrašnjih poslova u Kladovu, brzom i efikasnom akcijom, identifikovali su i pronašli dvadesetčetvorogodišnjeg mladića koji je, kako se sumnja, uništio travnjak na stadionu Fudbalskog kluba „Đerdap“.\nSumnja se da je on sinoć svojim automobilom „BMV“ prvo vozio po atletskoj stazi oko terena, a potom ušao na travnati deo stadiona gde je više puta velikom brzinom okrenuo vozilo ukrug.\nNa ovaj način on je, kako se sumnja, pričinio štetu koja se procenjuje na oko 1.600.000 dinara.\nPo nalogu nadležnog tužilaštva, protiv njega će biti podneta krivična prijava zbog postojanja osnova sumnje da je izvršio krivično delo uništenje i oštećenje tuđe stvari.\nKORONA U ZAJEČARU: Jedan smrtni ishod i još 28 inficiranih lica\nSRBIJA: Porast broja pacijenata na respiratorima


Logitech kamera od 200$ za novi Apple Pro Display XDR\n4K pro web kamerica za pro monitor\nPosted ponedeljak 16 12 2019 14:36:13\nApple-ov novi Pro Display XDR ima neverovatne funkcionalnosti i high-end specifikacije, ali jednu stvar definitivno ne - a to je web kamera za video razgovore.\nTu nastupa kompanija Logitech sa svojim proizvodom pod nazivom 4K Pro Magnetic Webcam. Ova web kamera košta 200$ i specijalno je dizajnirana za novi Apple monitor. Uz pomoć magneta imate mogućnost da prikačite ovu kameru na pomenuti monitor, a da li će nas i Apple "obradovati" sa svojom web kamerom koja će se zasebno kupovati to je još uvek pitanje.\nInače, u pitanju je 4K web kamera koja ima mogućnost automatske rotacije, čak iako vam je monitor okrenut na drugu stranu, ima dva ugrađena mikrofona i opciju za uklanjanje šuma. Povezuje se sa Apple monitorom preko USB-C na USB-C kabla koji se dobija u pakovanju.\nLogitech je omogućio već sada rezervacije za ovu web kameru, a prodaja će krenuti od januara 2020. godine.


CouchCoach među TOP8 Evropskih startapa - Internet ogledalo\nYou are at:Home»News»CouchCoach među TOP8 Evropskih startapa\nPo rečima osnivača nova verzija aplikacija koja je odnedavno dostupna na Apple i na Google store svakim danom dobija sve više poklonika a očekivanja su velika pred završna takmičenja u klupskim ligama. Suština same aplikacije je u tome da navijači predlažu treneru sa kojom prvom postavom da započne utakmica, u toku samog meča mogu da zahtevaju da neki igrač uđe u igru, odnosno da neki igrač napusti igru. Moguće je kada tim igra loše od trenera zahtevati da zatraži tajm aut, a moguće je i lajkovati i dislajkovati izmene i taktiku koju sprovodi trener. Sve navedene akcije se zavisno od dešavanja na terenu obračunavaju prema algoritmu, za koji osnivači tvrde da je jedinstven i da je obračun bodova svakog navijača po završetku meča takav da pokazuje koliko je dobar kao „trener sa kauča“ to jest „prvi“ savetnik trenera. Od trenera koji su među prvima prihvatili mogućnost da kroz aplikaciju saznaju šta predlažu navijači izdvajaju se Igor Kokoškov, trener Phoenix Suns, Dejan Milojević, trener Mega Bemax, Vladimir Glavinić trener Aragats a veliku\npodršku u radu pruža Udruženje Košarkaških trenera Srbije na čelu sa predsednikom Ivanom Jeremićem. U stručnom timu koji stoji iza ovog projekta nalaze se Zoran Šećerov, sportski novinar, Vladimir Stanković, sportski novinar i pisac, Dejan Vujić, poslovni analitičar, Vladimir Kuzmanović, sportski komentator i Milan Ristić, košarkaški trener.\nU toku je prijem novih saradnika, pošto se startap ubrzano širi, tako da se svi oni koji na bilo koji način žele da se uključe u rad svoju biografiju i motivaciono pismo mogu poslati na beachamp@couchcoach.me .


POMOĆ POLJOPRIVREDNICIMA U TRSTENIKU · Kraljevo.online\nNASLOVNA VESTI POMOĆ POLJOPRIVREDNICIMA U TRSTENIKU\nTrstenik – Preko 250 poljoprivrednika u Trsteniku potpisalo ugovore sa Ministarstvom poljoprivrede i zaštite životne sredine u okviru programa povraćaja sredstava za nabavku sistem za navodnjavanje.\nU Trsteniku ugovore potpisalo 272 poljoprivrednika iz Rasinskog okruga, a polovina odobrenih zahteva za povraćaj sredstava za sistem navodnjavanja je upravo iz Opštine Trstenik. Ogromne štete nakon majskih poplava u Opštini Trstenik posebno su se odrazile na poljoprivredne proizvođače u ovoj Opštini, pa je prema rečima predsednika Opštine Trstenik, Miroslava Aleksića, ova pomoć za poljoprivrednike izuzetno značajna. „Ova pomoć je dragocena za naše poljoprivrednike pre svega jer se preko pedeset posto stanovnika Opštine Trstenika intenzivno bavi poljoprivrednom proizvodnjom. Posle majskih poplava smo pretrpeli štete preko 3,5 miliona evra u poljoprivrednoj proizvodnji i ova pomoć Ministarstva je svakako dragocena kao i druge vrste pomoći koje smo dobili kroz posebne programe i projekte. U okviru ovog programa od ukupno 272 odobrena zahteva za povraćaj 130 je iz Trstenika, što je posledica efikasno odrađenog posla lokalne kancelarije“, rekao je predsednik Opštine Trstenik Miroslav Aleksić.\nPredstavnici Ministarstva poljoprivrede i zaštite životne sredine pored ovog najavili su i druge projekte i programe koji će biti namenjeni poljoprivrednicima u Centralnoj Srbiji. „Na teritoriji cele Republike Srbije ukupno će se potpisati negde oko 720 poljoprivrednih proizvođača koji će dobiti novac ili su već dobili neku opremu, bilo da su to vodozahvati ili oprema za navodnjavanje u ukupnoj vrednosti 110 miliona dinara. Ministarstvo finansira i projektno-tehničku dokumentaciju, pošto smo dobili iz Abu Dabi fonda 97 miliona dolara za korišćenje za navodnjavanje kako bi sledeće godine imali spremne projekte i ti projekti se rade samo za centralni deo Srbije.„ izjavio je Zoran Knežević, direktor uprave za poljoprivredu pri Ministarstvu poljoprivrede i zaštite životne U prethodne dve godine pet posto iz budžeta Opštine Trstenik izdvaja se za investicije i podršku poljoprivredi, dok će u 2015. godini biti izdvojeno preko 40 miliona dinara biti opredeljeno za podršku poljoprivredi.


Alcatel 1SE 4GB/64GB 5030F Agate Green mobilni telefon cena, cene Srbija, prodaja Beograd Novi Sad Niš\nAlcatel 1SE 4GB/64GB 5030F Agate Green mobilni telefon cene\ncena 14.161,00 din | prodavnica (1)\nTrenutno nemamo slike za Alcatel 1SE 4GB/64GB 5030F Agate Green\nEPonuda nije internet prodavnica već Vam omogućava da brzo i lako nađete Alcatel 1SE 4GB/64GB 5030F Agate Green mobilni telefon po najjeftinijoj ceni. Naš cilj je da kupci budu što bolje informisani o ponudi Alcatel mobilni telefon 1SE 4GB/64GB 5030F Agate Green na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Alcatel Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Alcatel 1SE 4GB/64GB 5030F Agate Green mobilni telefon sa PRODAVCEM. EPonuda ne može da garantuje potpunu tačnost specifikacije i slika za Alcatel 1SE 4GB/64GB 5030F Agate Green mobilni telefon. Pre kupovine, podatke za Alcatel mobilni telefon 1SE 4GB/64GB 5030F Agate Green proverite na sajtu PROIZVOĐAČA.


Novo UPOZORENJE za Megan stiže direktno od Harija: OVO nikako ne sme da obuče - Zena.rs\nNovo UPOZORENJE za Megan stiže direktno od Harija: OVO nikako ne sme da obuče\nČini se da kraljevska porodica ima muke s Megan Markl, posebno s njenim odevnim kombinacijama na svečanim prijemima. Nedavno se sve dodatno zakomplikovalo, toliko da je i princ Hari morao da interveniše.\nTradicija nalaže da ne sme da nosi pantalone Foto: Profimedia\nVojvoda i vojvotkinja od Saseksa uveliko se pripremaju za turneju po Australiji, koju treba da posete u oktobru. Oni će ovu daleku zemlju, uz Novi Zeland i okolna ostrva, posetiti u sklopu manifestacije „Invictus Games“. Zbog toga, više nego inače, javnost prati ponašanje i odevanje Megan Markl, koja je do sada nekoliko puta prekršila kraljevska pravila odabirom garderobe.\nNaime, Megan je planirala da spakuje nekoliko odela omiljene dizajnerke Stele Mekartni, na šta je reagovao njen suprug Hari. Upozorio ju je da odela nisu prikladna za titulu koju ona nosi i da nisu u skladu s tradicijom, do koje posebno drži njegova baka, kraljica Elizabeta.\nČlanice kraljevske porodice trebalo bi uglavnom da nose haljine ili suknje, osim na sportskim događajima i kada nije prisutna sama kraljica. Međutim, izgleda da se do sada Megan uspešno oglušila na takve stroge protokole, kojih se drže sve ostale dame.\nNosila ih je nedavno na VimbldonuFoto: Profimedia\nMegan je obukla pantalone i tokom nedavne dvodnevne posete Irskoj sa svojim princem, a potom se u belim pantalonama pojavila i na Vimbldonu uz Kejt Midlton. Nešto iskusnija Kejt tada je nosila haljinu.\nŠuška se i kako Megan nikako nije jasno čemu ova zabrana, pa joj jako teško pada, mada je sama birala život i pravila koja važe na dvoru.\nVredi li zaista OVA haljina 310.000 DINARA?\nMegan je danas ponovila haljinu sa venčanja, samo u DRUGOJ BOJI\nIako joj je do sada gledao kroz prste i puštao je da radi po svome, princ Hari je sada ipak odlučio da jasno i glasno kaže ko u kući treba da nosi pantalone.


Časopis Porezi i računovodstvo broj 9/18 dostupan je u aplikaciji Porezi Online od 1. septembra, dok pretplatnici štampanog izdanja mogu da ga očekuju od ponedeljka - 3. septembra 2018. godine. U novom broju objavili smo:\n29 poreskih kratkih tema i\n32 mišljenja Ministarstva finansija.\nOsim problematike nastavljanja obavljanja delatnosti preduzetnika u formi privrednog društva (što smo izdvojili kao temu broja) i mnogih drugih tema, objavili smo i tekst o aktuelnim i spornim pitanjima u vezi sa dostavljanjem informacija o poslovnim prostorijama i skladištima - tema koja je poreske obveznika najviše okupirala krajem avgusta.\nNaime, poslednjim izmenama ZPPPA nije uređeno u kom roku, koje podatke i na koji način obveznik treba da dostavi. Sva ova pitanja mogla su da budu uređena podzakonskim aktom. Međutim, izmenama ZPPPA očigledno je propušteno da se ministru finansija da ovlašćenje za donošenje podzakonskog akta kojim bi sva tehnička pitanja bila precizirana. Umesto toga, Poreska uprava je svega nekoliko dana pre početka primene izmenjenih odredbi člana 25. stav 1. tačka 1) ZPPPA na svom sajtu objavila Obrazac PEP-IPJ i tehničko uputstvo (i to bez pravnog osnova, jer nije imala zakonsko ovlašćenje da to uradi), sa pratećim obaveštenjem u kojem ne postoji odgovor ni na jedno od brojnih praktičnih pitanja.\nU takvim okolnostima, kada skoro nijedno praktično pitanje u pogledu primene člana 25. stav 1. tačka 1) ZPPPA nije uređeno, svaki pokušaj davanja odgovora bio je proizvoljan, odnosno moguća su različita mišljenja, pa su i predstavnici Poreske uprave vremenom menjali odgovore koje su obveznicima davali preko Call centra. U tekstu smo pokušali da sistematizujemo pitanja, s tim da je krajnje vreme da se i Ministarstvo finansija, odnosno Poreska uprava oglase zvanično (u vidu objašnjenja/saopštenja).\nU časopisu smo objavili i Mišljenje Poverenika za informacije od javnog značaja u vezi sa obavezom da se u poreskoj prijavi popunjava i podatak o adresi na kojoj se nalazi stambena prostorija zaposlenog (u slučaju tzv. rada od kuće). U ovom mišljenju jasno je navedeno da je nametanje obaveze dostavljanja podataka o površini stana/kuće bez pravnog osnova, nesvrsishodno i protivzakonito.\nInače, kao temu broja izdvojili smo problematiku nastavka obavljanja delatnosti preduzetnika u formi privrednog društva. U četiri zasebna teksta objasnili smo postupak registracije kod Agencije za privredne registre (APR), poreske i računovodstvene implikacije, kao i radnopravni status zaposlenih. Svi aspekti su uglavnom precizno uređeni propisima, osim pojedinih pitanja iz oblasti PDV-a (u pogledu brisanja preduzetnika iz evidencije za PDV). Takođe, postoji i neusaglašenost između računovodstvene logike utvrđivanja početnog stanja kapitala tj. neto imovine (kao razlike između imovine i obaveza) u društvu koje se osniva i postupka registracije osnovnog kapitala koji APR sprovodi (upisuje imovinu kao nenovčani ulog, bez uzimanja u obzir obaveza koje se prenose na društvo). U tekstu smo objasnili na koji način ta razlika može da bude prevaziđena, sa ciljem da registrovani osnovni kapital bude jednak njegovoj knjigovodstvenoj vrednosti.\nU okviru naših edukativnih aktivnosti, zakazali smo trening o PDV i drugim poreskim aktuelnostima - 19. septembra, dok početkom oktobra počinje novi ciklus specijalističke obuke za poresko savetovanje, koju organizujemo u saradnji sa Privrednom komorom Srbije.


Mita Lačanski - Istinomer\nDatum rodjenja: 6. 12. 1959.\nPo obrazovanju je veterinarski tehničar.\nGodinama je bio predsednik opštinskog odbora Demokratske stranke Srbije. Kada su u aprilu 2010. godine Srpska radikalna stranka i DSS srušili opštinsku vlast Demokratske stranke i formirali koaliciju, Lačanski je postao član Opštinskog veća zadužen za poljoprivredu. Nakon izbora 2012. godine postao je predsednik Skupštine opštine.\nU novembru 2014. skoro ceo opštinski odbor DSS preveo je u Srpsku naprednu stranku. Kao razlog naveo je činjenicu da je „DSS napustio njen osnivač i dugogodišnji predsednik Vojislav Koštunica i veliki broj članova najužeg rukovodstva i da, kako je kazao, članovi OO u Bačkoj Palanci sebe više nisu videli u toj stranci“.\nU novembru 2015, kada je iz opštinske vlasti izbačen SPS i, između ostalih, smenjen zamenik predsednika opštine Bojan Radman (SPS), predstavnici, kako je rečeno, 20 odbornika (od ukupno 42) u ime SRS, SPS, DS, DSS, Stranke vojvođanskih Slovaka i jednog nezavisnog odbornika, obratili su se javnosti sa zahtevom da Lačanski podnese ostavku ili bude smenjen.\nObrazlažući taj zahtev Dragan Bozalo (SRS) rekao je da je Lačanski „učestvovao u krađi” prilikom glasanja o razrešenju Stevana Jurića, člana Opštinskog veća i izbora novog člana.\n„Ukoliko skupštinska većina ne smeni Lačanskog mi više nećemo učestvovati u radu Skupštine, jer garantujem da su svi odbornici radikala glasali protiv kao što smo uvek glasali od konstituisanja višestranačja u ovoj državi.“\nDnevnik, 6. 11. 2015. godine\nVladajuća većina dala je podršku Lačanskom i on je ostao na funkciji predsednika Skupštine opštine.


Dodik zamolio Vučića da odloži posetu; Vučić: Ne idem u Istočno Sarajevo - Jutarnji GLASnik\nPredsednik Srbije Aleksandar Vučić rekao je večeras da neće putovati u Istočno Sarajevo, da je to odlučio posle molbe predsednika Republike Srpske Milorada Dodika, a pre svega zato da ne bi dao priliku da Srbija bude optužena za mešanje u izbore u BiH.\nOn je, na konferenciji za štampu nakon susreta sa izvestiocem Evropskog parlamenta za Srbiju Dejvidom Mekalisterom, podsetio da je trebalo sutra da putuje u Istočno Sarajevo, srpski deo Sarajeva, pošto Srba u multietničkom gotovo da nema, ima ih jedan odsto, kao i Hrvata.\n– Neću ići. Dobio sam pismo predsednika RS Milorada Dodika neposredno pred ovaj sastanak. Srbija se nije mešala, za razliku od nekih drugih, u izborni proces u BiH – naglasio je Vučić.\nRekao je da nije zaboravio šta je rekao ljudima i da će na jednom ili više primera shvatiti šta su radili neki na izborima i dokle se išlo kako bi se uticalo pre svega na izbornu volju srpskog naroda.\n- Neću im dati priliku da optuže Srbiju. Prihvatio sam molbu i zahtev predsednika Dodika. Neću ići u Istočno Sarajevo. Molim sve Srbe da u demokratskoj atmosferi provedu izbore u RS i želim uspešno okončanje izbora u BiH, kao što želim dobre odnose sa BiH – kazao je on.\nPredsednik RS Milorad Dodik zamolio je predsednika Srbije Aleksandra Vučića da odloži ranije planiranu posetu Istočnom Sarajevu za posle izbora u BiH. On je u pismu predsedniku Srbije istovremeno istakao da ne treba odustati od jedinstva Republike Srpske i Republike Srbije.\n– Srbi u Republici Srpskoj i Srbi u Republici Srbiji jedan su narod, i nemojmo dozvoliti da nas dele. Zato je jedinstvo Republike Srpske i Republike Srbije prirodno i ne smemo da odustajemo od toga – naveo je Dodik u pismu u koje je Tanjug imao uvid.\nVučića je zamolio da odloži posetu Istočnom Sarajevu, zbog želje da predsednika Srbije „zaštiti od napada svih onih koji ne žele bolju budućnost za srpski narod“.\n– Imajući u vidu aktuelnu situaciju i napade na Vas lično, koji ne dolaze samo iz redova bošnjačkog naroda, već i od strane srpskih predstavnika, stvarnih ili lažnih, a koji Vas optužuju za mešanje u izborni proces i uticaj na volju srpskog naroda u BiH, ja Vas iskreno molim da Vašu posetu Istočnom Sarajevu odložite za posle predstojećih izbora – precizirao je Dodik.\nDodikovo pismo glasi:\n„Srbi u Republici Srpskoj i Srbi u Republici Srbiji jedan su narod, i nemojmo dozvoliti da nas dijele. Zato je i jedinstvo Republike Srpske i Republike Srbije prirodno i ne smijemo da odustajemo od toga.\nImajući u vidu aktuelnu situaciju i napade na Vas lično, koji ne dolaze samo iz redova bonjačkog naroda, već i od strane srpskih predstavnika, stvarnih ili lažnih, a koji Vas optužuju za miješanje u izborni proces i uticaj na volju srpskog naroda u Bosni i Hercegovini, ja Vas iskreno molim da Vašu posjetu Istočnom Sarajevu odložite za poslije predstojećih izbora.\nTo Vas molim sa istinskom željom i poštenom namjerom da Vas zaštitim od napada svih onih koji ne žele bolju budućnost za srpski narod.\nRepublika Srpska, njen narod i ja, kao njen predsjednik, vječito ćemo Vam biti zahvalni za bezrezervnu podršku.\nHvala za donacije kojima smo izgradili ili rekonstruisali bolnice, vrtiće, škole, domove kulture, puteve, mostove i komunalnu infrastrukturu. Zahvaljujući Vama, narod u Republici Srpskoj osjeća podršku i ljubav Srbije.\nZato i ovom prilikom, kao predsjednik Republike Srpske, želim da potvrdim bratstvo sa Republikom Srbijom i svoju posvećenost bliskoj međusobnoj saradnji, a zbog bolje budućnosti za naš jedan i jedinstveni srpski narod.\nDragi prijatelju, molim Vas da se koliko u ponedeljak vidimo u Beogradu i napravimo planove za nastavak saradnje Srbije i Srpske. Takođe Vas molim da ništa ne zamjerite narodu Republike Srpske, samo zato što neki od opozicionih predstavnika govore loše o Srbiji, o Vama lično, jer mi Srbi iz Republike Srpske uvek ćemo gledati u Srbiju kao svetionik slobode i nade za cjelokupni srpski narod.\nTakođe želim da vas obavijestim da, voljom naroda Republike Srpske, bolnica koju sutra otvaramo u Istočnom Sarajevu, nosi ime Srbija“.\nDo skorog viđenja i s poštovanjem, Milorad Dodik“.


U pitanju je mali robotski usisivač pod imenom Sebastiano, koji bi uskoro mogao da postane stvarnost – tačnije, vaš novi član porodice koji će biti zadužen za čistoću doma!\nSebastiano, robot usisivač idealan za sve sićušne domove, ali i ljude koji ne vole da veći deo svog slobodnog vremena provode u sređivanju stana. Novi koncept dizajna za ono što kažu da je „jedini dizajnerski robot na svetu“ privukao je našu pažnju jer dizajner garantuje da je u pitanju “kućni prijatelj” a ne nekakav standardni uređaj, koji je osmišljen s namerom da uvek bude uz nas.\nSebastiano zapravo više podseća na nekakvu kockastu vagu, a uz to je prekriven i slatkim tepihom koji u sebi krije uređaj za čišćenje dovoljno jak da usisa, pomete i četka bilo koju površinu – kako drvene, tako i mermerne podove!\nJoš jedna stvar koja bi mogla da se dopadne onima koji ne vole bučne usisivače stare škole je to što je dizajniran da bude u osnovi bešuman. Dakle, čak i ako gledate omiljenu emisiju na TV-u, ili slušate svoj podkast, pokret čišćenja robota ne bi trebalo da vas uznemirava, barem u smislu zvuka. Jedino na šta možete računati jeste da će vas Sebastiano obavestiti kada je kesa za prašinu puna, odnosno da je vreme da je ispraznite.\nSama kanta je trouglastog oblika i odvojiva je tako da nećete imati problema da se rešite skupljene prašine. Još jedna zanimljiva stvar je vrh usisivača koji deluje prilično umetnički i može izgledati kao apstraktna slika koja visi na zidu.\nDakle, ako ne čisti okolo i samo sedi u uglu sobe, može izgledati kao deo vašeg kućnog dekora. Uz to, kada nije u upotrebi, programiran je da se vrati na svoj priključak za punjenje tako da se garantovano nećete spotaknuti o njega.\nSebastiano zaista predstavlja neverovatan tehnički koncept koji održavanje doma čini manje stresnim, a svakako mnogo zanimljivijim poduhvatom.


Novi bod za NK Ilijaš | Radio Ilijaš\nYou are at:Home»SPORT»Novi bod za NK Ilijaš\nNovi bod za NK Ilijaš\nNK Ilijaš igrao je izjednačeno 4:4 sa protivnikom NK Azot u prvenstvenoj utakmici Druge nogometne lige FBiH na Gradskom stadionu Ilijaš. Naša ekipa nakon četiri kola sa osvojena dva boda zauzima 13. poziciju na tabeli.\nSljedeće kolo bit će odigrano 14. septembra sa početkom u 16:30, a NK Ilijaš gostuje ekipi NK Vis BB.\nPuno sreće našim predstavnicima u Drugoj ligi FBiH u nastavku sezone.\nPrevious ArticleKarte za humanitarni koncert za Ajnura Smajlovića možete kupiti i u Udruženju Mali ljudi velikog srca u Visokom\nNext Article Počeo Prvi otvoreni turnir za mlađe kadete


Web stranica Vlade TK - Vakcinacija u Gračanici odvija se prema planu\nMinistar zdravstva Tuzlanskog kantona Božo Jurić, direktorica Zavoda za javno zdravstvo TK Maida Sarihodžić i epidemiologinja dr. Jasmina Brkić Džambić bili su danas u radnoj posjeti Domu zdravlja u Gračanici gdje su direktoricom Murisom Ustavdić Šadić obišli vakcinalne punktove u sportskoj dvorani.\nVakcinacija se, prema riječima ministra Jurića, odvija prema planu i do petka je predviđeno da budu vakcinisane sve prioritetne grupe. Direktorica Ustavdić Šadić istaknula je da se proces vakcinacije trenutno obavlja u dva kolosijeka, paralelno i vakcinama koje su stigle redovnom procedurom sa federalnog nivoa i vakcinama koje je Tuzlanski kanton osigurao kao donaciju od Republike Srbije. Predviđeno je da se u tri dana vakciniše 350 osoba sa spiskova prioritetnih grupa a pri pristizanju novih spiskova biće dopremljene i nove doze iz Zavoda za javno zdravstvo.\nU prioritetne grupe spadaju uposlenici MUP-a, Uprave policije, zaposlenici obrazovnih ustanova, uposlenici u inspekcijskim službama, vatrogasci, medijski radnici, veterinari, studenti medicine i farmacije i djeca sa poteškoćama u razvoju.


Vukašin Obradović: I gradjani treba da jasno pokažu da su im važni slobodni mediji – NovostiDana.rs\nVukašin Obradović: I gradjani treba da jasno pokažu da su im važni slobodni mediji\nBivši predsednik Nezavisnog udruženja novinara Srbije i urednik ugašenog nedeljnika „Vranjske“ Vukašin Obradović, rekao je u Kragujevcu da pokušaj da se promeni medijska situacija u Srbiji ne zavisi ovoga puta samo od novinara već i da gradjani treba jasno pokažu da su im važni slobodni mediji.\n„Ako gradjani zajedno sa nama ne pokažu da su im potrebni slobodni mediji i to na jedan jasan način, mislim da bez obzira na napore grupe od 300 nevladinih organizacija i udruženja novinara i asocijacija, nećemo uspeti u ovoj nameri. Verujem samo u to da mi zajedno, nekom sinergijom možemo da pokrenemo stvari, ako je nema neće biti slobodnih medija“, rekao je Obradović na tribini „Dozvola za mrak“ koju su organizovali Grupa za slobodu medija i Nezavisno društvo novinara Vojvodine (NDNV) sinoć u Kragujevcu.\nOn je rekao da ne želi da abolira novinare, ali da bi voleo da i gradjani, prvenstveno akademska zajednica i kritička javnost, pokažu stav prema slobodi izražavanja.\n„Da li su novinari jedini medju onim malobrojnima koji u ovoj državi moraju da se bore za slobodu izražavanja ili su i neka vaša prava uskraćena za koja moramo zajedno da se izborimo“, pitao je Obradović.\nOn je rekao da se posle situacije sa „Vranjskim“ i nešto promenilo „makar za milimetar“.\nObradović je rekao da su „Vranjske“ nastavile sa radom na portalu, ali da su i dalje nepodnošljive za vlast.\n„I taj portal koji izbacuje desetak vesti i po jedan tekst dnevno za njih je nešto nepodnošljivo.To govori o situaciji u Vranju, odnosu vlasti prema Vranjskim,kao i o tome zbog čega sam ja povukao iracionalan potez koji je pre svega bio proizrokovan očajem da se posle 23. godine izlaženja Vranjskih nalazimo u situaciji da branimo golu, ne samo materijalnu, nego i fizičku egzistenciju,jer se preti novinarima i zaposlenima“, rekao je Obradović.\nNovinarka Danica Vučenić je rekla da ne gaji optimizam da se Srbija budi, ali da se poslednjih mesec i po dana čuju drugačiji glasovi „iznutra i sa zapada“, kada je reč o vladavini prava i medijskim slobodama.\n„Vukašin i Vranjske su naterali medijsku zajednicu da iskorači i da iz usnulog stanja pomerimo, solidarišemo, formulišemo stavove i iskreiramo jednu vrstu medijske alternative u povoju.Ne mislim da ćemo uspeti da ubedimo vlast da iskreira ambijent u kome će cvetati sloboda medija, jer suštinski ona to ne razume, niti je to zanima“, rekla je Vučenić.\nOna ne misli da će grupa za slobodu medija napraviti ozbiljniji proboj, ali je naglasila da je dobro što su porukama iz Evropske unije i predstavnika Amerike vladavina prava i sloboda medija „makar u tri dana dignuta u javnosti na prvo mesto“.\n„To mi daje neku nadu da bi možda stvari u nekoliko mogle da se pomere“, rekla je Vučenićeva.\nOna je ocenila da mediji sa civilnim društvom nemaju snagu da stvar dovedu do normalnosti, ali da je dobro što su se organizovali.\n„Mislim da nemamo podršku gradjana zato što se većina medija u Srbiji, sa promenama vlasti, nikada suštinski nije bavila ili ne u dovoljnoj meri potrebama publike i njihovim očekivanjima, a pogotovu poslednjih nekoliko godina, već samo potrebama partija na vlasti, predstavnika vlade i establišmenta“, rekla je ona.\nUčesnici tribine naveli su brojne paralele sa 90-tim godinama i primetili da to nije za čudjenje jer su aktuelni političari tada bili u vlasti.\nNovinar Teofil Pančić je rekao da su te „kreature“ gradjani Srbije većinom izabrali 2012. godine i podsetio da su u tome učestvovali mnogi novinari i intelektulci koji su „prodemokratski, proevropski i antinacionalistički“.\nOn je ukazao da je modus operandi aktuelne vlasti „brisanje“ iz javnosti i radikalna zabrana onih koji drugačije misle.\n„To je pokazatelj jednog patološkog stanja u društvu, gde postoje ličnosti, ideje, čitavi sklopovi mišljenja koji se drže zaključani u nekakav špajz“, rekao je Pančić i naglasio da je u Srbiji prisutan strah.\nPredsednik NUNS-a Slaviša Lekić rekao je da se prave mali, sitni koraci tokom mesec dana trajanja akcije razbijanja medijskog mraka, zahvaljujući očajničkom koraku Vukašina Obradovića, koji je „zapalio iskru“.\nOn je naveo da ne pamti da je u poslednjih pet godina kao danas bilo toliko pitanja poslanika u Skupštini Srbije u vezi sa bezbednošću, slobodom medija i izražavanja, kao i da ne pamti nervozu vrha vlasti što zbog medjunarodnog pritiska.\n„Mi ne možemo drugačije sa njima. Imamo posla sa huliganima i huljama. Njihovim sredstvima se ne možemo boriti, možemo pameću, lukavstvom, tim sitnim bockanjima“, poručio je Lekić.\nNovinarka iz Kragujevca Jovanka Nikolić je rekla da je Kragujevac medijska „crna rupa“ u Srbiji.\n„Novinarstvo se u Kragujevcu uništava već treću godinu sistematski. To je grad u kome tri godine nije raspisan konkurs za sufinansiranje medijskih sadržaja od javnog interesa“, rekla je Nikolić .\nPrema njenim rečima novinarska profesija u Kragujevcu je na izdisaju i lokalni mediji ne mogu da opstanu na tržištu .\n„Svi novinari u kragujevačkim redakcijama sem u Radio televiziji Kragujevac uglavnom volontiraju“, ukazala je Nikolićeva i dodala da je gradska vlast posle raskida privatizacije obezbedila 100 miliona dinara za RTK i pokrila gubitke bivšeg vlasnika Radojice Milosavljevića.\nNikolićeva smatra da je rešenje u tome da se nadje način da se pomogne lokalnim medijima, da se „oslobode“ ili naprave novi tamo gde ih nema.


Izvor: Stevan Ilijašević\nFoto : Vanja Bejin\nNa teritoriji Srbije je trenutno aktivno i u takmičenju učestvuje 13 ragbi klubova u 8 gradova odnosno lokalnih sredina (Beograd, Novi Sad, Pančevo, Starčevo, Kruševac, Loznica, Petrovac na Mlavi i Vršac).\nU okviru Strateškog plana razvoja ragbi sporta Ragbi savez Srbije je predvideo osnivanje novih ragbi klubova u svim lokalnim sredinama u kojima postoji interesovanje za formiranje novih klubova. Cilj je omasovljavanje, povecanje kvantiteta i kvaliteta učesnika i poboljšanje svesti celokupne populacije orRagbi sportu.\nRagbi savez Srbije posebnu pažnju usmerava ka mlađim kategorijama. Cilj svih činitelja u ragbi sportu je da što više mladih proba, trenira i zavoli ragbi sport i sve njegove vrednosti. Vezano za to, Savez je kreirao takmičenja u smeru da svi početnici igraju utakmice sa protivnicima sličnog nivoa i iskustva.\nUpravo zato su i formirane razvojne lige u konkurenciji U16 kadeta i U14 pionira koje imaju za cilj da u njima mladi ragbisti stasavaju dok ne dođu do nivoa kada se mogu takmičiti sa iskusnijim timovima.\nTakođe posebna pažnja će biti usmerena i ka ženskom ragbiju, gde će se kroz Žensku Razvojnu Ligu formirati timovi za takmičenja u budućem periodu.\nNaredne sezone nas očekuje dosta uzbuđenja i međunarodnih aktivnosti. Ragbi Savez Srbije će imati čast da organizuje Evropesko Prvenstvo u ragbiju 7 – Konferencija 1 koje će se održati u Beogradu, takođe ragbi je od naredne godine postao deo i Evropskih univerzitetskih igrara koje se takođe održavaju u Beogradu.\nKada na to dodamo regularne aktivnoisti Reprezentacije Srbije i uz domaća takmičenja, dobijamo zaista veoma bogatu godinu prepunu aktinosti. Upravo zato je zimski period od velike važnosti za planiranje i postavljanja temelja uspešne ragbi organizacije. Kao što je rekao Bendžamin Frenklin „Ukoliko ne uspete da se pripremite, pripremate se za neuspeh“, najbitnija stvar je organizacija, planiranje unapred, sloga, strpljenje i požrtvovan rad.


Dominacija biciklista Borca na prvoj trci za Kup Srbije - Ozonpress :: internet portal\nDominacija biciklista Borca na prvoj trci za Kup Srbije\nNa prvoj trci za Kup Srbije koja je održana u Beogradu, prva mesta su osvojili senior Stefan Stefanović, junior Nikola Tripković, kao i seniorska i juniorska ekipa.\nPrva trka u okviru biciklističkog Kupa Srbije održana je u subotu 30. maja 2015.godine u Beogradu na stazi koja je išla preko Pančeva, Smedereva, Grocke do Rakovice u dužini od 118 km. Već posle 20 km odvojila se vodeća grupa od osam takmičara u kojoj su bili čačanski biciklisti Marko Danilović, Jovan Zekavica, Stefan Stefanović i junior Nikola Tripković. Ta grupa išla je složno ka cilju, ali posle Smedereva na usponima počela je i da se osipa. Jak tempo diktirali su biciklisti Borca, a na 15 km do cilja iskoristili su svoju brojčanu prednost i u jednom od napada Stefan Stefanović se odvaja i sam dolazi na cilj. U sprintu ostatka grupe Ivan Stević, OBK Beograd osvaja drugo mesto, dok je Marko Danilović bio treći, a Nikola Tripković četvrti, odnosno prvi junior. Jovan Zekavica osvaja šesto mesto, a Goran Antonijević sedmo, što je bilo dovoljno za osvajanje ubedljivo prvog mesta u ekipnoj konkurenciji.\nDobru vožnju seniora, začinili su i juniori jer pored pobede Nikole Tripkovića, Aleksandar Jovanović odsprintao je drugu grupu, osvojio ukupno osmo mesto, odnosno drugo u konkurenciji juniora. Jovan Djukanović kao treći junior Borca osvojio je šesnaesto mesto ukupno, odnosno peto mesto u konkurenciji juniora, što je bilo dovoljno za pobedu i juniorske ekipe.\nDobrim startom na domaćim drumovima biciklisti Borca opravdali su očekivanja, jer oni brane prošlogodišnje titule.\nNaredni nastup seniori imaće na medjunarodnoj trci u okviru Euro toura u Turskoj na trci Tour of Ankara od 10-13.juna, a juniori na Kupu nacija u Austriji na trci Kup Karlsberg od 11-14. juna u okviru nastupa Reprezentacije Srbije.\nPod istragom meč Borca i OFK Beograda\nČačanin u finalu lige u BiH


Bug-ovi nisu retka pojava u Doti 2. U ovom trenutku je više od pola heroja sigurno na neki način pokvareno. Zbog ovoga vam Dota verovatno deluje neigrivo, ali interesantno je da više od 90% ovih bug-ova nećete ni primetiti. Neki…\nPre nešto manje od nedelju dana nam je stigao dugo očekivani 7.27 patch, koji je sam Icefrog najavio. Uvedeno je dosta promena u ekonomiji i itemima, ali je Valve izgleda već odlučio da nerfuje neke od njih. Necronomicon je bio…\nVelika ruska esports organizacija je našla ekskluzivnog sponzora u automobilskoj marki kineske kompanije Great Wall Motors. Ovo partnerstvo će se pre svega fokusirati na Virtus.Pro Dota 2 ekipu. Džeroum Sajgot iz ruske grane Great Wall Motors-a je izjavio da je…


Beta 29. oktobra 2020. 10:45\nSkupština slobodne Srbije ocenila je danas, na osnovu personalnih rešenja, da će nova Vlada biti Vlada kontinuiteta u kriminalnim aferama, odsustvu kompetencija i podaničkom odnosu prema predsedniku Srpske napredne stranke (SNS).\n„Iako je jasno da vladanje oročeno na svega nešto više od godinu dana ne može imati velikog značaja za život i politička kretanja u Srbiji, Skupština slobodne Srbije smatra da je važno reći da nova kadrovska rešenja pokazuju šarlatanski odnos vladajuće stranke prema profesionalizmu i stručnosti“, navodi se u saopštenju.\nTa organizacija je ocenila da su rešenja za sve članove Vlade izuzetno loša, čak i katastrofalna, ali da instaliranje nestručnih pojedinaca u resore prosvete i zaštite životne sredine vodi dodatnoj degradaciji razumevanja koliko su obrazovanje i ekologija značajni za društvo.\n„Izborom Branka Ružića na mesto ministra za obrazovanje, nauku i tehnološki razvoj poniženi su djaci, roditelji, učitelji, nastavnici, asistenti, profesori, naučnici i svi gradjani Srbije… Na mesto ministarke za zaštitu životne sredine postavljena je Irena Vujović, osoba poznata po vernosti SNS i po fotografijama na kojima je oskudno obučena. U skladu sa trendom kadriranja na državničke funkcije u poslednjih devet godina, nju je očigledno za ministarsko mesto opredelilo školovanje na univerzitetu Megatrend, s obzirom da druge razloge nismo uspeli da pronadjemo“, dodaje se.\nSkupština slobodne Srbije je zaključila da je pravi mandatar za sastav nove Vlade Aleksandar Vučić i da je on, kao i uvek do sada, odstupio od svakog predizbornog obećanja i nastavio sa izgradnjom diletantskog i nedemokratskog sistema u Srbiji.


Srbija i Hrvatska povlače sa tržišta lek koji MASOVNO KORISTIMO - RTV Santos\nSrbija i Hrvatska povlače sa tržišta lek koji MASOVNO KORISTIMO\nSrbija i Hrvatska povlače ukupno 10 serija leka „solifar“ jer sadrže, kako su nadležni istakli, „nečistoće“. Tim lekom leči se veliki broj pacijenata koji imaju „preterano aktivne bešike“, nagon za čestim mokrenjem, ali i mnoge žene koje su, na primer, posle porođaja dobile takozvanu stres inkontineciju ili nevoljno ispuštanje urina prilikom nekih napora.\nI srpska i hrvatska agencija za lekove izdale nalog, njihova pre pet dana, a naša pre tri, da se određene serije leka povuku sa tržišta i to tri serije u Hravtskoj, a sedam u Srbiji.\nKod nas još svi lekari i farmaceuti nisu dobili obaveštenje o tome, pa je u nekim privatnim apotekama još moguće naći. Apoteke „Beograd“ imaju sve informacije, dok su privatni apotekarski lanci još neobavešteni.\nTo je utvrđen nasumičnim zvanjem apoteka i proverom da li imaju spornih serija „solifara“ na rafovima.\nNaime, pre tri dana Agencija za lekove i medicinska sredstva je na svom sajtu objavila, u pismu zdravstvenim radnicima, informaciju o povlačenju sedam serija tog leka s tržišta, pošto je dobila informaciju od nosioca dozvole za stavljanje medikamenta u promet u Srbiji da su u određenim serijama od pet i 10 miligrama pronađene „nečistoće“.\nPrema istim informacijama, odluka je doneta zbog „odstupanja od standarda kvaliteta za određene serije ovog leka, a na osnovu izvršene rekontrole prilikom koje su dobijeni rezultati ispitivanja nečistoće ‘SLF N-oksid’ izvan odobrene specifikacijske granice u roku upotrebe leka“.\nSporne serije su tablete od pet miligrama – SS16002A, SS16002A/1 i SS117001A, dok su „nečistoće“ nađene u serijama film tableta od 10 miligrama SS26002A/1, SS26002A/2, SS26002A/3 i SS217001A.\nLek je namenjen, kako se navodi u uputstvu o korišćenju, za lečenje simptoma preterano aktivne mokraćne bešike. Ovi simptomi su: jaka, neodložna potreba za mokrenjem bez prethodnog upozorenja, potreba za čestim mokrenjem ili nenamerno umokravanje zbog nemogućnosti pravovremenog odlaska u toalet.\nNi lekari još ne znaju\nPojedini zdarvstveni radnici, međutim, navode da ne znaju za povlačenje tog leka, a priznaju da ga često propisuju mnogim svojim pacijentima.\nProf. dr Aleksandar Milošević, urolog, kaže da još nije dobio obaveštenje nadležnih da se serije leka povlače sa tržišta i dodaje da je taj medikament propisivao svojim pacijentima, piše Blic.\n– Lek je namenjen velikom broju pacijenata. Dobijaju ga pacijentkinje kod kojih je dijagnostikovana takozvana stres inkontinencija ili nevoljni gubitak urina pri naprezanju, ali i muškarci koji imaju preterane nagone za mokrenjem. Oni se javljaju čak i kada je mala količina mokraće u bešici. Lek omogućava „usporavanje“ bešike, ali i smanjuje mogućnost umokravanja. Za preterano aktivnu bešiku razlog može da bude i subjektivni osećaj pacijenta. To stanje, takođe, može da se javi i kao posledica hirurških intervencija, ali i čestih infekcija – navodi taj stručnjak.\nPrema njegovim rečima, činjenica je da su se u proteklih nekoliko meseci njegovi pacijenti žalili na neke nuspojave leka, kao što je suvoća usana, te im je on menjao terapiju.\nNismo dobili informaciju o povlačenju\nFarmaceutkinja Vukosava Stevanović, predsednica Udruženja „Apotekarsko jezgro“, kaže da njeno udruženje nema informaciju o povlačnju leka s tržišta, ali da će odmah o tome biti upućeno obaveštenje svim članovima.\nKako je dodala, mada često otvara sajt ALIMS, ona još nije videla obaveštenje o povlačenju serija leka iz prometa jer „apotekari nisu obavezni da pre početka svog rada prvo čitaju sajt ALIMS“.\n– Iz upozorenja koje sam videla sad na sajtu ALIMS ne može da se zaključi koja je tačno „nečistoća“ razlog za povlečnje tih serija leka s tržišta. Oznaka „SLF N-oksid“ upućuje na jedinjenje azotnog oksida, ali šta je precizno u pitanju ne može da se vidi iz upozorenja. Takođe, informcija koja je istaknuta za zdravstvene radnike na sajtu ALIMS upućuje na to da je tokom prve analize spornih serija lekova sve bilo u redu, a da je naknadno došlo do pojave „nečistoća“ – navodi Vukosava Stevanović i dodaje da ona sada ne može da proceni koja je bila opasnost za pacijente.\nPrethodnoRotari klub Zrenjanin donirao 4 računara OŠ „Jovan Jovanović Zmaj“\nSledećeIZLOŽBA MODNIH FOTOGRAFIJA I MODNA REVIJA VASILIJA KOVAČEVA